



2 UFO-NYT 2/2001 



Forsiden: 

Den canadiske jagerpilot Robert 
Childerhose tog den 27. august 
1956 kl. 18.20 dette foto af et 
lysende objekt. Trods mange 
forsøg på at finde en forklaring 
er det fotograferede fænomen 
stadig en gåde. 

Læs mere i artiklen “Pilot fil¬ 
mede ufo”. 

beretning om et himmelfænomen, 

selv efter en nøje undersøgelse fore¬ 
taget af kompetente personer, ikke 
kan forklares som værende et kendt 
fænomen. 

4) Da fænomenerne endnu er uopkla¬ 

ve eller afvise nogen bestemt teori 
om deres art eller oprindelse. 

SUFOI ledes af repræsentantska¬ 
bet. 

Formand 

Kim Møller Hansen, Eilekiersvej 
14, Benløse, 4100 Ringsted. E-mail: 
box 7151 @post3. tele . dk 

Områdeansvarlige 

Rapportarbejde 
Flemming Poulsen (SUFOI's 
Oplysning), Lufthavnsvej 144, 
Beldringe, 5270 Odense N. 

65 95 40 77. 

Udgivelser 

Kim Møller Hansen 

Informationsarbejde 

Peter Nørgaard, Lysåvej 2, 8600 
Silkeborg. 86 80 26 13. 

Hjemmeside 

Flemming O. Rasmussen, 

Rugmarken 2, 8520 Lystrup. 

86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111, 2720 Vanløse. 

38 71 96 64. 

Jørgen Bengtvig (arkivar), 
Galgebakken Skrænt 3-15A, 2620 
Albertslund. 43 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Jan Hansen (ekspedition), 
Posekærvej 42, 6200 Aabenraa. 

Ole Henningsen, Duegård, 
Højrebyvej 59, 4920 Søllested. 

54 94 11 69. 

Henrik Klinge Pedersen, 

Købmagergade 59, L, 1150 
København K. 

Asle Nielsen (SUFOI's Oplysning), 
Asgaardsvej 1, 8700 Horsens. 

40 72 11 17. 

Bo Nielsen, Kunnerupvej 21, Kolt, 
8361 Hasselager. 86 28 31 91. 
Susanne Skovlund, Kærhøj gårds vej 
2, 3540 Lynge. 44 20 52 56. 

Michael Storm (bogarkiv), Durup 
Allé 80, 2730 Herlev. 44 92 41 80. 
Lars Thomas (konsulent), 

Ægirsgade 49, 3.th., 2200 
København N. 

35 83 84 81. 


Da Gud slog Darwin 


Under forårsoprydningen fandt jeg 
en side fra Politiken den 20. august 
2000. Der må have været en god 
grund til at gemme siden. Og jo, 
nederst på siden stod overskriften: 
"Studerende afviser Darwin". 

En undersøgelse offentliggjort i 
"Journal of Biological Education" 
og foretaget på universitetet i 
Glasgow blandt 225 medicinstude¬ 
rende og et lidt større antal biolo¬ 
gistuderende viste, at godt hver 
tiende lægestuderende afviser 
Darwins udviklingslære og i stedet 
peger på Gud som ophavsmand til 
livet. Samme holdning kommer til 
udtryk blandt 4-11% af universite¬ 
tets førsteårs biologistuderende. 

Undersøgelsesresultatet bekym¬ 
rer forskere, som udtaler: 

"Vi ville ikke have været 
bekymrede, hvis de studerende 
efter at have vurderet beviserne 
havde været skeptiske over for 
sider af evolutionen. De fleste 
afviste imidlertid teorien på bag¬ 
grund af religiøs overbevisning. 

Det er næppe foreneligt med den 
åbensindethed, der forventes af 
udforskende videnskabsmænd." 

De samme studerende var iøv- 
rigt også mindre tilbøjelige end 
deres medstuderende til at tro på, 
at cigaretrygning kan give lunge¬ 
kræft, og at skorstensrøg fra kraft¬ 
værker medfører syreregn. 

Den anti-evolutionistiske tro har 
længe været udbredt i USA, hvor 
fundamentalistiske kristne med 
Biblen under armen gennemfører 
korstog mod adskillige staters sko¬ 
levæsen. Troen er af europæere 
blevet betegnet som naiv, men nu 
har den altså også bredt sig til 
vores breddegrader. 


At viden og tørre facts ofte må 
vige for blind tro kender vi også 
alt for godt, når observationsberet¬ 
ninger skal analyseres. For nogle 
mennesker ved videnskaben allere¬ 
de alt det, som er værd at vide, og 
derfor kan der ikke eksistere 
uidentificerede fænomener. Folk, 
der ser og beretter om disse, må 
derfor enten være dumme eller 
fulde af løgn. For andre er hvert 
eneste flakkende lys på nattehim¬ 
len et fartøj fra det ydre rum med 
væsner, som vil frelse os fra alver¬ 
dens ulykker. 

Et eller andet sted mellem disse 
to yderfløje befinder SUFOI sig. 

Vi er - med rette - blevet kaldt for 
kritiske. Erfaringen skærper den 
kritiske sans. Er vi også skeptiske? 
Måske. Sikkert er det imidlertid, at 
vi stædigt forsøger at bevare vores 
troværdighed. Har vi en forklaring 
på en observation eller kan afsløre 
et fupnummer - ja, så gør vi det. 

Og står vi over for en hændelse, 
som vi ikke har en mulig forkla¬ 
ring på, så erkender vi det - og 
holder os ellers fra vidtløftige for¬ 
tolkninger, for de udspringer ofte 
af tro og ikke viden. 

I dette nummer af UFO-Nyt 
bringer vi bl.a. artiklen "Kosmisk 
affald" - som fortæller den læreri¬ 
ge historie om, hvordan et forkæt¬ 
ret, men veldokumenteret fæno¬ 
men - som meteorer/meteoritter - 
til sidst blev accepteret af viden¬ 
skaben. Sten falder faktisk ned fra 
himlen - og måske gemmer him¬ 
melrummet på andre hemmelighe¬ 
der! 

□ 


AF KIM MØLLER 
HANSEN 


Nyt om SUFOI 

Når du kigger i spalten til venstre med listen over SUFOI’s ledelse og 
repræsentantskabsmedlemmer, vil du bemærke nogle få ændringer. Ved 
repræsentanskabsmødet den 1. april fik vi tilført friske kræfter, idet 
Susanne Skovlund - som er formand for SUFOI’s lokalgruppe i 
København - blev indvalgt. 

Egon Olsen, der hidtil har haft ansvaret for rapportarbejdet, og som 
netop er fyldt 75 år, valgte at udtræde af repræsentantskabet pga. alder. 
Egon blev udnævnt til æresmedlem af SUFOI. 

Ansvarlig for SUFOI’s oplysning samt rapportarbejdet er fremover 
Flemming Poulsen. Når du ringer til SUFOI’s telefon på 70 20 11 22, 
kommer du til at tale med Flemming Poulsen eller Asle Nielsen. I korte 
perioder er telefonen uden bemanding, men så er telefonsvareren slået 
til, og man kan indtale sit telefonnummer og blive ringet op senere. □ 

Fra arkiverne 


Pilot filmede ufo 


AF KIM MØLLER 
HANSEN 


Det stærkt 
lysende og ufor¬ 
klarlige fæno¬ 
men ses i et hul 
i tordenskyerne. 


Kilder: 

UFO-Aktuellt, 
nr. 1/2001 
Philip J. Klass: 
UFOs- 

Identified,196% 


Den canadiske jagerpilot Robert Childerhose tog den 27. august 1956 
kl. 18.20 lokal tid et foto af et lysende objekt. Trods mange forsøg på at 
finde en forklaring er det fotograferede fænomen stadig en gåde. 


Robert Childerhose befandt sig i 11 
kilometers højde over MacCleod, 
Alberta, i de canadiske Rocky 
Mountains. Childerhoses F-86 lå i 
venstre side af en formation på i alt 
fire jagerfly. Kursen var sat mod 
Vancouver, og flyene fløj igennem 
massive tordenskyer. Childerhose 
fortalte senere, at tordenstormen 
var, "den største jeg nogensinde har 
set i Nordamerika." 

Pludselig bliver hans opmærk¬ 
som fanget af et intenst hvidt 
objekt til venstre og langt under 
hans fly. Det lykkedes ham at tage 
et billede af objektet med sit kame¬ 
ra med 50 mm normalobjektiv. 

Childerhose kaldte også sin 
gruppeleder, Ralph Annis, som 
bekræftede opkaldet. Det er dog 
uvist, om Annis så fænomenet. 

Flere år efter hændelsen kontak¬ 
tede Childerhose de andre piloter 
for at høre, om de kunne huske 
hændelsen. Det kunne de ikke. 
Childerhose mener, at det skyldes, 
at al deres opmærksomhed den¬ 
gang i 1956 havde været rettet mod 
det voldsomme tordenvejr og det 
forestående hastighedsrekordforsøg. 


I et brev til ufoskeptikeren Philip 
J. Klass skrev Childerhose i 1966: 

"Jeg kunne se fartøjet i 45 sek¬ 
under. Det var stationært med tyde- 



RohertJ. Childerhose. 


ligt definerede kanter. Det lignede 
en lysende sølvdollar, som lå vand¬ 
ret i luften. Lyset fra det var meget 
stærkere end sollyset og resulterede 
i, at billedet blev overeksponeret 
med uskarpe konturer. Fartøjet 
befandt sig i omkring 4.000 meters 
højde." 

Philip Klass omtaler Childer¬ 
hoses oplevelse i bogen "UFOs - 
Identified" og tillægger billedet stor 
værdi. For Klass er billedet et 
"overvældende bevis på, at der kan 


opstå usædvanlige plasmafænome¬ 
ner i vores atmosfære - fænomener, 
som endnu ikke er katalogiseret af 
videnskaben, endsige forklaret. 
Billedet dokumenterer, hvor lidt vi 
egentlig ved om de komplekse, 
elektriske fænomener, der er på spil 
i vores atmosfære." 

Fotoeksperten Bruce Maccabee 
har analyseret Childerhoses foto 
(taget med Kodachrome 10 ASA 
film) og mener, at det fotograferede 
objekt har en diameter på omkring 
100 meter. Er denne beregning kor¬ 
rekt, og hvis observationstiden på 
45 sekunder også står til troende, 
kan man sikkert udelukke, at fæno¬ 
menet er et kuglelyn. Dette fæno¬ 
men er ofte set i forbindelse med 
tordenvejr, men er sjældent større 
end en tennisbold og "lever" kun i 
få sekunder. 

Andre forklaringer som fx en sol¬ 
lysrefleks i en sky eller en søover¬ 
flade er også blevet udelukket af 
Childerhose selv og andre. Så indtil 
videre må vi sige, at der ikke er 
nogen sikker forklaring på, hvad 
Childerhose så og fotograferede 
denne tordenvejrsdag i 1956. □ 

Livsformer i atmosfæren 


I oceanerne er der liv. I undergrunden er der liv. Og på planetens overfla¬ 
de er der liv. Men i atmosfæren er der tilsyneladende kun gæster. Fuglene 
flyver i atmosfæren, pollen og sporer bliver spredt i atmosfæren, men er 
der ingen større livsformer, som hører hjemme her? 


Ud fra den teori, at ufoer kan være 
levende væsner, hævder Trevor 
James Constable - luftfartshistori¬ 
ker, okkultist og kontaktperson - at 
svaret er ja. Han har endda skrevet 
to bøger (dog svære at finde), hvor 
han fremlægger beviser for sine 
teorier. Han gør det dog ikke lige¬ 
frem let for sine læsere og kritikere, 
idet han understreger: 

"Jeg vil fremhæve, at mine fotos 
viser usynlige objekter." 

Constable mener, at disse 
Atmosfæriske LivsFormer (ALF) 
er overalt blandt os og udgør en 
slags "levende aerogel" - som fx 
sæbebobler, men dog levende. Han 
tror, at væsnerne kan bevæge sig og 
normalt er usynlige for det blotte 
øje. Nogle gange bliver de dog syn¬ 
lige som meteorer, folklorens lygte- 
mænd, ufoer eller lignende fæno¬ 
mener. 

Disse "krittere", som han kalder 
dem, er usynlige, fordi deres krop¬ 
pe bryder lyset, ligesom luften gør 


det (det er som at betragte en ister¬ 
ning under vand). 

Constable har forsøgt sig med 
fotografering og taget nogle mær¬ 
kelige billeder på infrarøde film - 
hans eneste "bevis" på livsformer¬ 
nes eksistens. Pletterne på hans 
fotografier ligner encellede organis¬ 
mer eller fremkaldelsesfejl. Hans 
billeder er aldrig blevet undersøgt 
ordentligt eller forklaret. 

Efter at have arbejdet med sine 
teorier siden sidst i 1950’erne, gav 
han op i 1970’erne. Det var ikke, 
fordi han ændrede opfattelse, men 
på grund af offentlighedens 
almindelige apati. Fra tid til anden 
hører man om "kritter-lignende" 
ufoer og ser henvisninger til 
Constables teorier. 

I 1996 forlød det på internettet, 
at Galileo-sonden havde registreret 
bevis på "himmelvæsner" i den 
nedre del af Jupiters atmosfære. Da 
oplysningerne var dateret den 1. 
april, var man meget skeptiske over 




for dem. Men flere science-fiction 
forfattere, deriblandt Arthur C. 
Clarke, har seriøst undersøgt, om 
det rent biologisk var muligt, at 
atmosfæriske vandmænd eller 
gigantiske ballonagtige væsner kan 
udvikle sig på en gasplanet. 

En anden type ALF er de for 
nyligt observerede "rods". Af alle 


Childerhose 
fotograferede 
også de tre F- 
86 jagerfly, som 
han fulgtes 
med. Med 740 
km/t satte de 
fire fly en ny 
hastighedsre¬ 
kord for flyv¬ 
ning tværs over 
Canada. 


AF GORDON 
RUTTER 


Trevor James 
Constable foto¬ 
graferet i 
1970 ’erne 
foran sin 
"Willy's Wand 
Mk II" cloud- 
buster. Hans 
teori om biofor¬ 
mer i atmosfæ¬ 
ren er inspire¬ 
ret af Wilhelm 
Reichs tanker 
om den kosmis¬ 
ke livsenergi - 
orgon. 

Ufo-teorier 


Trevor James 
Constable står 
midt i en ufo¬ 
sværm i Mojave 
ørkenen den 26. 
april 1958. 
Fænomenerne 
er fanget på 
infrarød film af 
Jim Woods. 



Kilde: Fortean 
Times, nr. 142 
Oversættelse: 
/-for 


steder kom de første rapporter fra 
Roswell, New Mexico. 

De er cylindriske, og man mener, 
at de bevæger sig med en så høj 
hastighed, at de er usynlige for det 
menneskelige øje. Fotos og video¬ 
klip kan ses på Roswell Rods 
hjemmeside. 

Nogle hævder, at rods har en 
slags finner og bevæger sig meget 
hurtigt. Dog er det lykkedes at 
fange en "langsom" rod på video. 
Her kan den ses på 10 enkeltbille¬ 
der (i ca. 0,3 sekunder). Andre 
menes at kunne udføre "bevidst 
tænkning," da rods tilsyneladende 
ændrer retning for at undgå 
sammenstød. 

Men findes de eller andre livs¬ 
former i virkeligheden? Der er ikke 
den store tiltro til "beviset" på 
Roswell-fotografierne. Mange 
mener, at de er insekter eller støv 
tæt på kameraet. 

Constables arbejde bliver stort 
set overset, selv af den nye genera¬ 
tion af Net-ufologer. Alt, hvad man 
behøver til en kritter-jagt, er at 
undersøge sine hjemmevideoer 
enkeltbillede for enkeltbillede, eller 
at fotografere den skyfrie himmel 
med en infrarød film. Og hvad så 
med de ting du lige opfatter i 
øjenkrogene? Hvis de ikke er fly¬ 
dende, må de være rods. □ 



Den østrigske psykoanalytiker Wilhelm 
Reich (1897-1957) havde flere ufoob¬ 
servationer. For Reich var ufoerne 
fremmede rumskibe med fjendtligsinde¬ 
de væsner som ville frarøve Jorden et 
værdifuldt materiale, som Reich 
beskrev som en substans med navnet 
orgon - en kosmisk livsenergi, som 
skulle findes i luft, vand og alt organisk 
materiale. Rumfartøjerne drives af 
orgon, og orgons blå farne er faktisk de 
blå lys, som ufovidner ser. Ifølge Reich 
afgiver rumskibene - som erstatning for 
orgonen - en negativ energi, som han 
kaldte "dødelig orgon", der forårsager 
sygdom i mennesker og efterlader 
Jorden som en afsvedet ørken. Reich 
skabte "Orgon energiakkumulatoren", 
Cloudbusteren og Orgon-terapien. 

Anbefalet læsning: 

Anbefalet surfing: 

They live in the Sky , James Trevor 

Enigmatic forms caught on digital 

(Trevor James Constable) (1958) 
The Costnic Pulse of Life (revised 
as Sky Creatures: Living UFOs), 
Trevor James Constable (1976) 

video: www.roswellrods.com/ 

Ideen om livsformer i atmosfæren er ikke ny. Denne tegning til en gammel science- 
fiction historie viser en pilot, som møder store vandmandlignende væsner. 

Amatørastronom så 
mystisk lysfænomen 


I sommeren 2000 så en dansk amatørastronom sammen med tre andre 
vidner et usædvanligt himmelfænomen på Newfoundland i Canada. 


Den 13. juli 2000 gjorde amatøras¬ 
tronomen Claus Abel en usædvan¬ 
lig iagttagelse på himlen. Han 
befandt sig sammen med tre andre 
vidner i "Port aux Basques" i det 
sydlige Newfoundland. Han fortæl¬ 
ler om hændelsen: 

"Lige efter solnedgang (stadig 
lyst - tusmørke) så jeg sammen 
med tre andre mænd, (en dansker 
og to canadiere) et underligt 'cigar- 
formet' objekt komme hen over 
himlen øjensynligt uden ændringer 
i kurs, hastighed eller højde. 

Objektet kom fra vest og for¬ 
svandt bag det lave skydække i 
kimingen mod øst. Under dets van¬ 
dring hen over himlen passerede 
det tæt forbi den næsten fulde 
måneskive. Her fyldte det ca. 1/5 - 
1/4 af denne, og lysintensiteten af 
objektet var, hvis ikke større, så 
lige så stor som fuldmånens. 

Farven var hvidgul. Om det lyste 
selv, eller om det var oplyst af 
solen, som just var gået ned bag 
bjergene i vest, var svært at afgøre. 

Hastigheden var absolut højere 
end et ruteflys. Derudover var det 
lydløst (det var vindstille), og der 
var hverken hale eller kondensstri¬ 
be at se. Objektet hverken roterede 
eller skiftede farve/lysintensitet. 

Observationen varede vel ca. 30- 
45 sekunder, og alle fire mænd så 
det samme. 

Det var stadig for lyst til, at stjer¬ 
ner/planeter var synlige på dette 
tidspunkt. Afstanden til objektet var 
umulig at afgøre. 

Som efterhånden øvet observatør 
tør jeg godt udelukke meteorer og 
normale flytyper. Har nogen afjer 
et bud på det observerede? Døende 
satellit? Brugt rakettrin? Eller 
endnu en af USAF’s hemmelige 
flytyper?" 

Claus Abel sendte i august 2000 
ovennævnte beskrivelse af fænome¬ 
net og sin efterlysning ud på inter- 
nettet på "Astrolist" - en fælles 
astronomi nyhedsgruppe. Dette 
bragte dog ikke en løsning nærme¬ 
re. 


Til UFO-Nyt tilføjer Claus Abel: 

"Jeg var i sommers udstationeret 
på Newfoundland for Mols-Linien, 
der havde udcharteret en af deres 
færger 'Max Mols' her for et halvt 
år. Jeg var udelukkende beskæftiget 
som maskinmester med vedligehold 
i færgens oplægningsperiode, som 
var fra 22.00 aften til 07.00 mor¬ 
gen. 

Med mig havde jeg en dansk 
reparatør, samt en canadisk maskin¬ 
mester og en canadisk skibsassis¬ 
tent. Det var natvedligeholdets 
sammensætning - fire mand. 

Om aftenen den 13. juli stod vi 
så alle fire og ventede på kajen lidt 
før kl. 22.00 på, at færgen skulle 
komme ind, da den beskrevne 
observation fandt sted. 

Det var mig, som opdagede 
objektet, og vi syntes alle, at det så 
underligt ud. Jeg er ivrig amatøras¬ 
tronom på andet år, og jeg har set 
langt de fleste kendte himmelfæno¬ 
mener, herunder meteorer, stjerne¬ 
skud, laserlys, de fleste flytyper og 
endelig har jeg også været heldig at 
se iridiumglimt hele to gange (lys¬ 
glimt fra iridiumsatellitter/OH). Jeg 
har aldrig set noget, som det vi så 
den 13. juli. 

Da jeg gik og spekulerede på 
observationen og ikke kunne finde 
en jordnær forklaring, blev jeg enig 
med mig selv om at spørge en af de 
gamle, erfarne rotter i den astrono¬ 
miforening, Østjyske Amatør 


Astronomer, som jeg er medlem af, 
til råds, nemlig Torben Taustrup, 
hvis hjemmeside kan besøges på 
internetadressen: www.toc.suite.dk . 

Torben Taustrup kunne heller 
ikke give nogen forklaring på det 
observerede, hvorfor han sendte 
min e-mail videre til SUFOI. 

Jeg har løbende kontakt til vores 
danske reparatør, som var med 
under observationen, og jeg ved, at 
han bestemt heller ikke har glemt 
hændelsen." 

Forelagt muligheden for, at der 
måske kunne være tale om nedfald 
af rumskrot, rakettrin eller en satel¬ 
lit, tilføjer Claus Abel: 

"Men i denne sammenhæng 
burde der da være tydelig hale for¬ 
bundet hermed, når et så stort lege¬ 
me udsættes for friktionen i atmo¬ 
sfæren i forbindelse med et styrt, 
ikke? Der var hverken hale, kon¬ 
densstribe eller udstødning at se på 
objektet! Kan det være et fly ? - 
Muligvis, men så for mig en ukendt 
flytype. Hermed mener jeg - lyd¬ 
løs/ingen kondensstribe eller 
udstødning i øvrigt. Jeg tør godt 
udelukke rutefly, hertil var hastig¬ 
heden alt for stor. 

Afstanden tør jeg slet ikke udtale 
mig om, udover at det var over sky¬ 
dækket," slutter Claus Abel sin 
beretning til UFO-Nyt. 

Redaktionen modtager meget 
gerne kommentarer fra læserne til 
denne observation. □ 



AF OLE 

HENNINGSEN 


Billedmanipula¬ 
tion udført af 
Henrik Klinge 
Pedersen og Bo 
Møller Hansen 
på baggrund af 
Claus A bels 
observations¬ 
tegning og et 
foto. 

AF MIKEJAY 


Dette stik fra 
1628 viser 
mennesker, der 
grav er efter en 
metorit ved 
Hartford nær 
Oxford. 



Historien om, hvordan videnskaben blev nødt til at acceptere meteorers 
eksistens/ er et godt eksempel på/ hvordan den etablerede videnskab 
møder og tackler problemer i forbindelse med paranormale og usædvanli 
ge fænomener. 


I 1790 blev tanken om, at meteorer 
faldt ned fra himlen, betragtet som 
ren overtro. Femten år senere, i 
1805, blev meteorer accepteret af 
videnskaben som et uomtvisteligt 
faktum. Det er svært at komme i 
tanke om et andet holdningsskifte, 
som er foregået lige så hurtigt. 
Mange teorier er blevet afvist i årti¬ 
er, inden de endelig blev alment 
accepteret (fx teorien om konti¬ 
nentaldriften). Og levende væsner 
er gradvist krøbet fra myte til fak¬ 
tum (fx gorillaen og kæmpeblæk¬ 
sprutten). Men aldrig, hverken før 
eller siden, har en gruppe fysiske 
fænomener foretaget dette uforlig¬ 
nelige skift fra kætteri til videnska¬ 
beligt faktum. 

Som sådan er polemikken om¬ 
kring meteorer af stor betydning 
for det arbejde, som tusindvis af 
forskere har udført på snesevis af 
lignende "paravidenskabelige" 
emner de seneste hundrede år eller 
mere. 

Hos Society of Psychical 
Research havde åbningstalen i 
1882 til hensigt at "fjerne skanda¬ 
len [ved]...striden om disse fæno¬ 
meners virkelighed," men gennem 
det seneste 100 år er denne "skan¬ 


dale" vokset i dybde og omfang 
mht. spøgelser, telepatiske medier, 
telekinese, ufoer og mange andre 
angiveligt fysiske fænomener. Med 
den iøjnefaldende mangel på accept 
fra den videnskabelige verden af de 
førnævnte fænomener in mente, er 
det værd at se tilbage på historien 
for at se, om det påståede hold¬ 
ningsskifte nogen sinde har fundet 
sted. 

Og her er meteor-polemikken 
vores redning: Den er et godt 
eksempel på et skifte fra kætteri til 
videnskabelig accept. Det har den 
paravidenskabelige verden selvføl¬ 
gelig ikke ladet gå upåagtet hen. 
Især de, som tror på, at ufoerne er 
af ikke-jordisk oprindelse, citerer 
ofte de selvsikre nej-sigende viden- 
skabsmænd, som i 1780’erne ned¬ 
gjorde teorierne om, at meteorerne 
var af kosmisk oprindelse og den 
udødelige erklæring et århundrede 
senere fra de, som var skeptiske, 
når det gjaldt tungere-end luften- 
flyvning, og som udtalte: "De vil 
aldrig lette fra jorden." 

Men en omhyggelig gennemgang 
af meteordiskussionen afslører en 
historie fuld af paradokser: den 
gamle verden støder sammen med 


den nye, vidnerapporter præget af 
fremherskende teorier, og både en 
triumf for og en ydmygelse af dem, 
som anvendte nye videnskabelige 
metoder. 

For at kunne forstå, hvordan 
dette skifte fandt sted, er vi nødt til 
at danne os et billede af, hvor mete¬ 
orfænomenet befandt sig, da den 
moderne teori faldt på plads. 

Først og fremmest er det kun i 
bagklogskabens lys, at meteorned¬ 
fald og meteorer viser sig at være ét 
og samme fænomen. Begge var 
selvfølgelig kendte fænomener fra 
tidernes morgen: stjerneskud har 
altid lyst op på himlen, og mærkeli¬ 
ge metalklumper er altid styrtet ned 
på Jordens overflade. Men disse to 
fænomener kunne kun kædes sam¬ 
men på én måde: ved hjælp af 
beretninger om stjerneskud, og 
varme sten som landede på Jordens 
overflade, kølede af og blev til de 
velkendte rester af kosmisk affald. 
Og sådanne observationer dukkede 
ikke op på kommando: Beretning¬ 
erne dukkede op sporadisk og rent 
tilfældigt som rygter fra tilfældige 
observatører - typisk mennesker 
uden en videnskabelig uddannelse 
og træning. 

På samme måde har vi, der ved, 
hvad meteorer er, en tilbøjelighed 
til at glemme, at meteorer optræder 
meget forskelligt for de mennesker, 
som ser dem. For nogle er det et 
astronomisk fænomen. For andre et 
religiøst, mineralogisk, meteorolo¬ 
gisk, geologisk fænomen eller ren 
og skær magi. Det tog hære af spe¬ 
cialister med hver deres fagområde 
- himlens. Jordens og de kemiske 
videnskaber - lang tid at få dette 
fænomen ind i nogle rammer, som 
alle kunne acceptere. 

I 1790’erne, hvor vores historie 
tager sin begyndelse, var der mange 
gode teorier om, hvad disse meteo¬ 
rer kunne være - de havde jo været 
kendt lige fra oldtiden. Det første 
paradoks, vi støder ind i, er, at for¬ 
bindelsen mellem de sete meteorer 
og de nedfaldne egentligt var kendt 

Meteorregn ved Cape Florida i 1799. 

allerede i antikkens verden. Fx 
skrev Plinius, at den tidlige græske 
filosof (og fladjordstilhænger) 
Anaxagoras forudså, at sten ville 
falde ned fra Solen, som de faktisk 
gjorde i Thrace. Selv om Plinius er 
skeptisk over for både forudsi¬ 
gelsen og påstanden om, at der 
kommer sten fra Solen, accepterer 
han, at der af og til falder sten ned 
fra himlen. 

Den græske filosof Aristoteles 
havde en helt anden opfattelse. Han 
påstod, at det var umuligt for sten 
at falde ned fra himlen, da der ikke 
fandtes noget materiale dér, som 
kunne falde ned, ud over selvfølge¬ 
lig himmellegemerne. I stedet kom 
han med en forklaring, som vil 
være kendt af nyere rationalistiske 
skeptikere: meteorer er stumper fra 
vulkantoppe, som er knækket af og 
sendt til Jorden efter en eksplosion 


et fjernt sted. Denne forklaring blev 
stort set afvist dengang, men kom 
til ære og værdighed i det kosmos, 
som Ptolemæus forestillede sig - et 
univers af sammenføjede halvkug¬ 
ler. Der kunne ikke falde noget fra 
en halvkugle til en anden, så "mete¬ 
orer" (et begreb som også omfatte¬ 
de nordlys, lygtemænd og andre 
fænomener) måtte altså være atmo¬ 
sfæriske. 

Herfra stammer skikken med at 
ønske, når man ser et stjerneskud: 
Nogle gange blev guderne over¬ 
mandet af deres egen nysgerrighed, 
og de stak hovedet frem mellem 
halvkuglerne. Når det skete, kunne 
en stjerne eller to smutte med. Et 
ønske fremsat på dette tidspunkt, 
nåede helt sikkert frem til gudernes 
ører. En lignende overtro er vidt 
udbredt i kulturer, der ligger langt 
fra Europa. I Chile skal man samle 


en sten op i samme sekund, man ser 
stjerneskuddet, og i Filippinerne 
skal man binde en knude på et lom¬ 
metørklæde. 

Selv om Aristoteles' og Ptole- 
mæus’ teorier om universet blev 
afvist i 1600-tallet - af fx Tycho 
Brahes opdagelse af himmellege¬ 
mernes elliptiske baner - var det 
mere eller mindre stadig de gamle 
teorier, der gjaldt helt hen mod 
slutningen af 1700-tallet. 

Teorierne fulgte den linje, at 
meteorerne var "jordiske udlad¬ 
ninger", som skabte gnister i den 
øvre atmosfære, på samme måde 
som vand dannede lygtemænd i 
moseområder. Disse teorier 
begyndte dog langsomt at tage en 
anden retning. 

Nordlys, som man antog for at 
være et klassisk eksempel på en 
jordisk udladning, havde Edmund 
Halley bevist var "magnetiske 
udstrømninger fra Jordens poler". 
Og Benjamin Franklins bemær¬ 
kelsesværdige frembringelse af lyn 
ved hjælp af elektricitet i 1752 
viste, at den tidligere kætteriske tro 
på, at meteorologiske hændelser 
kunne være af kunstig oprindelse, 
ikke var helt ved siden af. 

I den anden ende af problemet 
var der de fundne meteoritter, som 
nu blev nøje undersøgt. 

"Tordensten" var et kendt fænomen, 
men der var mange forskellige for¬ 
klaringer på, hvad de var for noget. 
Nogle mente, at de var klippestyk¬ 
ker kastet ned fra himlen eller ramt 
af lynet. Andre at de simpelthen var 
store krystaller eller forstenede 
søpindsvin. Der var også forslag 
fremme om, at de var værktøj fra 
en glemt stenaldercivilisation - en 
teori fremlagt i 1600-tallet af den 
danske oldtidskyndige Ole Worm. 

Mere lovende for den empiriske 
videnskab var de mange metalme¬ 
teoritter, som faldt ned rundt om¬ 
kring på Jorden. Et berømt eksem¬ 
plar var fundet i 1500-tallet af de 



En stor sten 
falder ned fra 
himlen på dette 
træsnit fra 


1500-tallet. 

En meteorit 
fundet i 
Grønland i 
1894 og bragt 
til New York. 


En 20 tons 
jernmeteorit 
fundet i 1963 i 
Nordvestgrøn- 
land af Vagn F. 
Buchwald kan 
ses ved 
Geologisk 
Museum i 
København. 
(Foto: Kim 
Møller Hansen) 


spanske conquistadorer i et ørken¬ 
område i Argentina (de indfødte 
mente helt korrekt, at genstanden 
var faldet ned fra himlen og kaldte 
derfor området Campo di Cielo 
eller "Himlens mark"). I to århun¬ 
dreder havde denne meteorit været 
i spaniernes søgelys, da de håbede 
på, at den indeholdt ubegrænsede 
mængder af sølv eller jern, og for¬ 
skellige ekspeditioner, som besøgte 
stedet, havde skåret prøver af og 
taget dem med hjem. I slutningen 
af 1700-tallet slog geologer fast, at 
disse objekter ikke var noget, der 
kom fra undergrunden, men noget 
af fremmed oprindelse. Metallurger 
begyndte nu også at sammenligne 
prøver fra forskellige meteoritter 
og opdagede, at deres kemiske 
sammensætning stort set var den 
samme. 

Da alle disse nye opdagelser 
pegede i samme retning, foreslog 
nogle forskere, at mysteriet 
omkring meteorerne kunne samles 
i en ny (og dog gammel) teori om, 
at det var metalliske sten, som faldt 
ned fra himlen. Der skulle dog gå 
mange år, før den teori blev 
almindelig accepteret, og det af 
flere grunde. 

Fx faldt 80% af de meteorer, 


som blev registreret i slutningen af 
1700-tallet, om dagen, hvilket gjor¬ 
de, at observationerne - og dermed 
den afgørende forbindelse mellem 
observationer og nedfald - var for¬ 
holdsvis sjældne. 

En anden grund var, at den tids 
højtuddannede akademikere ignore¬ 
rede de tusindvis af øjenvidneberet- 
ninger, som dukkede op dengang, 
og afviste dem som ren og skær 
overtro. Vi må huske på, at dengang 
blev mundtlige beretninger ikke 
betragtet som noget bevis, og det 
måske endda med god grund: næs¬ 
ten alt, hvad man kunne tænke sig - 
regn af blod, mønter og meget mere 
- blev jævnligt rapporteret falde fra 
himlen. I en sådan verden, der først 
lige var begyndt at lægge heksema¬ 
ni og middelalderligt pøbelvælde 
bag sig, var et vidneudsagn stadig 
meget tvivlsomt. 

Der gik 20-30 år fra teorien duk¬ 
kede op, til den blev accepteret. I 
1771 blev et meteor eksempelvis set 
af videnskabsmænd på begge sider 
af Den engelske Kanal. De kunne 
ikke blot se, at det fløj fra Sussex til 
Paris, men de kunne også beregne 
dets hastighed og størrelse. Obser¬ 
vationen slog endelig fast, at meteo¬ 
rer ikke havde noget at gøre med 


nordlys, men Videnskabernes 
Akademi lod sig dog ikke overbevi¬ 
se om, at de var af kosmisk oprin¬ 
delse. Gennem den periode afviste 
de videnskabelige akademier i 
Frankrig, England og Tyskland 
mange beedigede øjenvidneerklæ- 
ringer fra mennesker, som havde set 
meteorer, på trods af den kendsger¬ 
ning at der i 1768 blev fundet en 
meteorit, som var for varm til, at 
man kunne røre ved den. En komite 
konkluderede i dette tilfælde, at det 
mest sandsynlige var, at stenen var 
blevet ramt af et lyn. 

Men ikke alle videnskabsmænd 
var så konservative som de officiel¬ 
le kredse, og da de ortodokses bas¬ 
tioner faldt, gik skiftet forholdsvis 
let. Mellem 1794 og 1803 nedtrom- 
lede tre artikler nej-sigerne. 

I den første skrev den ansete 
astronom Ernst Chladni (1756- 
1827), at der fløj materiale rundt i 
det kosmiske rum, og at det var 
dette materiale, som skabte ildku¬ 
glefænomenet, og at disse ildkugler 
faldt som meteoritter. 

I den anden artikel skrev den bri¬ 
tiske kemiker Edward Howard i 
"Philosophical Transactions" fra 
1802, at det var bevist, at alle mete¬ 
orsten havde den samme kemiske 
sammensætning, inklusive indholdet 
af nikkel (som man ellers kun havde 
fundet i 1750'erne). 

Den tredje artikel var en rapport i 
1803 til Institut National de France 
skrevet af Jean-Baptiste Biot: Han 
kom med det endelige videnskabeli¬ 
ge bevis ved at være på det rigtige 
sted på det rigtige tidspunkt og se 
en ildkugle sende en sky af sten ned 
over byen L'Aigle i Normandiet. 

Det var så det. Der blev ikke 
senere sat spørgsmålstegn ved den 
kendsgerning, at meteorer faldt ned 
fra himlen. Men det var dog blot 
begyndelsen på historien, for der 
var endnu ingen, der havde et bud 
på, hvor disse nikkelholdige materi¬ 
aler kom fra. Nogle holdt sig tæt til 
Aristoteles teori og troede, at de 
oprindeligt var slynget op i Jordens 
atmosfære af vulkaner. Andre holdt 
sig til Lavoisiers gasfund og mente, 
at de var noget, der var fortættet i 
den øvre atmosfære. Selv når man 
tager de kosmiske teorier med, var 
meningerne meget delte: meteorerne 
kom fra vulkaner på Månen, fra 
kometer eller det ydre rum. 

Dette fremtvinger endnu et 
spørgsmål: Hvad forestiller vi os vil 
ske, når et sådan holdningsskifte 
finder sted? Kommer videnskaben i 
unåde? I givet fald hvordan? Kan vi 
forestille os, at de skeptiske viden- 


























Fænomener 


UFO-NYT 2/2001 1 1 


skabsmænd bliver sat i gabestokken 
og udsat for en ny-stalinistisk skue¬ 
proces? 

Når billedet vender, kan man for¬ 
mode, at en del vil le i skadefryd 
over det nederlag, som den gamle 
garde har lidt. Måske er det bedste 
eksempel mineralogen Eugene de 
Patrin, som meget bestemt afviste, 
at meteorerne kunne være af kos¬ 
misk oprindelse. Han holdt lige til 
sin død på, at de havde noget med 
lyn at gøre. Selv i 1802 afviste han 
den nye teori med bemærkningen: 
"Hangen til det eventyrlige er 
naturvidenskabens værste fjende." I 
1803 havde han intet andet valg 
end at acceptere den nye teori, men 
gjorde det så uden undskyldning - 
blot med bemærkningen, at den 
"kendsgerning" at sten falder ned 
kun beviser, hvad han altid havde 
sagt med hensyn til vulkaner. 

Noget andet og helt uventet blev 
sat i gang af den kendsgerning, at 
den antikke verdens filosoffer - og 
selv de "primitive" i Argentinas 
Cielo del Campo - havde haft ret 
hele tiden. Den nye teori satte gang 
i interessen for de klassiske kultu¬ 
rer, da man opdagede, at mange 
fortidige religioner havde taget 
deres udgangspunkt i kulte om¬ 
kring meteornedfald, inklusive 
Dianas Tempel i Efesos, som var et 
af verdens syv underværker. Det 


har også vist sig, at mange af de 
klassiske steder i Lilleasien har for¬ 
bindelse til meteorer, og kultene 
omkring meteortilbedelse bestod, 
indtil de blev afskaffet af 
Konstantin (som gik over til kris¬ 
tendommen, ironisk nok som følge 
af en observation af et objekt, der 
krydsede middagshimlen). 

Meteorittilbedelse går igen i 
mange helligdomme, især den sorte 
sten i et hjørne af Kaabaen i 
Mekka. Araberne, som har deres 
eget skifte fra den klassiske verden 
til den nye, har altid troet på, at 
sten faldt ned fra himlen. I det 10. 
århundredes Persien undersøgte den 
berømte videnskabsmand Avicenna 
personligt en meteorit, som faldt, 
mens han levede. Araberne har dog 
aldrig betragtet Kaaba-stenen som 
en meteorit. Ifølge deres overleve¬ 
ring kom den fra Paradis, og 
Abraham fik den af Ærkeenglen 
Gabriel. 

Selv om holdningsskiftet 
omkring meteorerne var både en 
sejr og et nederlag for den moderne 
videnskab og den empiriske meto¬ 
de, var det også en anerkendelse af 
og en afsked med oldtidens visdom. 

Meteorithistorien viser også, at 
de videnskabelige institutioner ikke 
altid repræsentarer alle deres med¬ 
lemmers synspunkter - og at man 
ikke skal forvente, at videnskaben 


ændrer standpunkt, før det meste af 
det videnskabelige samfund allere¬ 
de har skiftet side. 

Det er tvivlsomt, om videnska¬ 
bens manglende accept af rum¬ 
skibs-hypotesen er en moderne 
gentagelse af meteor-diskussionen. 
Hvis ufoer var noget ligesom mete¬ 
orer, ville deres eksistens have 
været accepteret for længe siden. 
Sammenligninger af meteorfund 
viste fx hurtigt, at de alle var en del 
af det samme fysiske fænomen. En 
lignende sammenligning mellem 
observationer af aliens og bortfø¬ 
relser peger i højere grad på psyko¬ 
logiske og sociologiske forklaring¬ 
er. 

De moderne grænsevidenskaber, 
som har flest paralleller til meteor¬ 
historien, er dem, som forsøger at 
udforske et sjældent, men konstant 
og entydigt fysisk fænomen (til for¬ 
skel fra fx telepati), der ikke kræver 
brug af nye naturlove, men snarere 
en bedre forståelse af de gamle. En 
sådan liste kunne omfatte fx kugle¬ 
lyn og plasmafænomener og måske 
jordlys. 

Og lad os så fortsat betragte him¬ 
len! □ 

Kilde: Fortean Times, nr. 143. 
Oversættelse: -for & kmh 

Hilsen fra Beijing 


Vi havde gået og leget med tanken i længere tid - min kone og jeg. Når vi 
syntes, lejligheden bød sig, ville vi en tur til Kina. Pludselig i februar 
måned var muligheden der, og vi tog med få ugers varsel på en dejlig 8- 
dages ferie til Beijing med pragtfulde oplevelser. 


TEKST & FOTOS: 
OLE 

HENNINGSEN 


Men, men..Jeg har jo lidt svært 
ved at holde ferie, uden at jeg også 
orienterer mig lidt om, hvorvidt der 
skulle være interessante ting "i 
nærheden" i relation til den over¬ 
skyggende interesse for ting, der 
rører sig på himlen. Så ikke helt 
mærkeligt, da der var tid til udflug¬ 
ter på egen hånd, blev bl.a. Beijings 
Gamle Observatorium besøgt. Men 
naturligvis til glæde for begge. 

Det var en meget blæsende dag 
med solskin foroven, men hvor 
man måske mest hæftede sig ved 
at det halve af Gobi-ørkenen tilsy¬ 
neladende havde besluttet sig for at 
besøge byen i form af en støvstorm. 



På toppen af den gamle restaure¬ 
rede bygning fra 1442 er opstillet 
kopier af gamle kinesiske, astrono¬ 
miske måleinstrumenter, udsmyk¬ 
ket med frygtindgydende drager og 
andre sagnfigurer. 

En lille souvenirforretning er der 
også blevet plads til på toppen af 
det gamle bygningskompleks, der 
ligger omgivet af motorvej og kine¬ 
sisk højhusbyggeri. 

Det var oprindeligt et af vagttår¬ 
nene fra muren omkring Kubilai 
Khans Beijing, der kom til at fun¬ 
gere som observatorium. Den bel¬ 
giske jesuitpater Ferdinand Verbiest 
konstruerede i begyndelsen af 
1600-tallet flere af de astronomiske 


måleinstrumenter i form af sekstan¬ 
ter og en astronomisk globus, hvor¬ 
af kopier i dag kan ses udstillet. 

Kinesiske astronomikundskaber 
går langt tilbage i tiden, og en lille 
udstilling i de restaurerede mu¬ 



seumslokaliteter omkring den 
gamle observatoriebygning fortæl¬ 
ler om udviklingen inden for astro¬ 
nomien. 

Den unge mand, der trodsede 
støvstormen og passede souvenir¬ 
shoppen for de få turister, forsøgte 
forgæves at sælge lightere med for¬ 
mand Maos portræt, også dem der 
kunne spille strofer af "Østen er 
rød". Lige så ringe held havde han 
med at afsætte små pandabjørne, 
der vrikkede rundt med selvlysende 
øjne og kunne spille Lambada. 

Men midt i det hele lå en lille, 
spændende børnebog, som han fik 
solgt. Den var billig, men interes¬ 
sant, fordi den beskæftigede sig 
med, hvad der rører sig på himlen, 
nemlig om astronomi og rumfart 
for børn - på kinesisk. Så vores 
stakkels guide måtte holde for, for 
der var naturligvis i bagerste del af 
bogen et afsnit, der åbenbart 
beskæftigede sig med ufoer og 
spørgsmålet om liv i universet. 

Bogens to kinesiske forfattere 
omtaler, at begrebet flyvende taller¬ 
kener opstod i USA i 1947, og at 
der havde været en lang række 


tu $gcpa*g» 

observationer verden over. Det 
nævnes, at der i USA i 1969 blev 
offentliggjort en undersøgelse, der 
viste, at der ikke var hold i observa¬ 
tionerne. I afsnittet om ufoer næv¬ 
nes, at visse mennesker hævder at 
have været ude for såkaldte bortfø¬ 
relser fra rumfolks side. Men at 
man ikke kan være sikker på sådan¬ 
ne påstande. Så diskussionen går 
stadigvæk på, hvad det er, folk iagt¬ 
tager på himlen. 

Det gjorde den også i 1995, da 
der var en udstilling i Beijing med 
fotos og tegninger af ufoer. Det var 
dog ofte svært at se, hvad billeder¬ 
ne forestillede, da de var slørede og 
uskarpe. Med på udstillingen var 
også direkte forfalskninger samt 
billeder af naturlige himmelfæno¬ 
mener, som kunne mistolkes: fly, 
lyn, skyformationer m.v. 

Den kinesiske børnebog diskute¬ 
rer, om der er opstået liv på andre 
planeter, og om et sådant muligt liv 
ligner os mennesker. Mange men¬ 
nesker tror på liv på andre planeter. 
Og mener at det har at gøre med 
ufoer, der også kaldes "Båden bag 
stjernerne". Hvorfor folk tror på 
sådanne ting, det kan man kun 
gisne om, siger forfatterne, der fik 
bogen udgivet på et statsforlag i 
Beijing i 1997. 

På vej hjem havde vi god mulig¬ 
hed for at se Den store kinesiske 
Mur fra luften. Og endnu en gang 
skal det understreges, at muren iøv- 

rigt ikke kan ses fra Månen, som 
det så ofte hævdes. 

Vi så ikke ufo-fænomener under 
vor ni timer lange flyvning hjem. 
Over Sibirien var der dog fra 10 
kilometers højde lejlighed til flere 
gange at iagttage det kendte bisols- 
fænomen, altså et spejlingsfæno¬ 
men, hvor et tyndt skylag under 
flyet reflekterer den højereliggende 
sols lys. Man kan så se den spejle¬ 
de sol flyve rundt mellem skyerne. 
Bestemt af stor interesse for en 
gammel "entusiast". □ 




En bisol fotogra¬ 
feret i 10 kilome¬ 
ters højde over 
Sibirien. 


UFOer - tæt på et mysterium 

SUFOl’s populære video er snart udsolgt! Videoen varer en halv time og indeholder nogle af de bedste 
danske sager samt ufo-optagelser fra både Danmark og udlandet. Flere optagelser er enestående og aldrig 
vist før i Danmark. UFOer - tæt på et mysterium er professionelt produceret i samarbejde med firmaet 
Estrella. Prisen er helt i bund - kun kr. 90,00 

Videoen bestilles ved at indbetale kr. 90,00 + kr. 17,00 (porto/ekspedition), i alt kr. 107,00 på giro 9 1 1 
77 25, SUFOI, Postboks 6, 2820 Gentofte. Skriv bestillingsnummer V-001 på modtagerdelen. 


Meta ngas kan måske løse 
gåden om Heksehullet 


I de tidlige 1970’ere blev en 23 
meter lang ståltrawler fundet i ét 
stykke, viklet ind i et fiskenet og 
stående på kølen på 140 meters 
dybde 145 km nordøst for Aber- 
deen. 

Den er endnu ikke identificeret, 
men det drejer sig højst sandsynlig 
om en båd bygget mellem 1890 og 
1930. Det kan være den 123 tons 
tunge damptrawler North East, som 
forsvandt med en besætning på otte 
mand uden at efterlade sig et eneste 
spor. Den sejlede ud fra Aberdeen 
den 21. december 1894. Fartøjet 
havde kurs mod fiskebankerne 290 
km nordøst for Aberdeen og med 
kul nok til tre uger. 

En ny teori om årsagen til forli¬ 
set kom frem under de seneste 
undersøgelser, som marinegeologen 
Alan Judd fra University of 
Sunderland foretog af havbunden i 
området sidste efterår. 

Området, som er 100 meter i dia¬ 
meter og kendt som Heksehullet, er 
fuld af "koppear". De stammer fra 
metangas, som sivede ud for måske 
10.000 år siden, selv om der er tegn 
på gasudslip så sent som i 
1970’erne. 


Billeder taget med en under¬ 
vandsrobot viser, at trawleren sank 
med skroget horisontalt. 

"Det betyder, at vi kan udelukke 
en kollision eller et hul i skroget," 
siger Alan Judd, "ellers ville den 
være sunket på samme måde som 
Titanic." 

Gassen produceres normalt under 
havbunden, når biologisk materiale 
nedbrydes. Gassen ændrer vandets 
sammensætning og dermed dets 
opdriftsevne. Et skib, som uheldig¬ 
vis kommer ind i en strøm af opsi- 
vende metangas, vil synke, da det 
befinder sig i en slags elevator¬ 
skakt, og besætningsmedlemmer, 
som hopper i vandet iført rednings¬ 
vest, vil også blive suget ned. Gas 
under vandoverfladen er en kendt 
risiko for boreplatforme. Hvis man 
rammer en gaslomme under en 
boring, kan udslippet sænke bore¬ 
platformen. 

Metangas-hypotesen har tidligere 
været fremme som en forklaring på 
de mystiske forlis i "Bermuda 
Trekanten", men tilfældet ved 
Heksehullet er det første konkrete 
bevis på, at metangas kan forårsage 
skibsforlis. □ 



Biologisk materiale i opløsning produ¬ 
cerer metangas, som siver op gennem 
vandet som store gasbobler. Vandets 
sammensætning ændrer sig dramatisk, 
og skibe kan synke, da boblerne øde¬ 
lægger opdriften. 

(Tegning: Alexander Tom linson) 


Kilde: Fortean 
Times, nr. 143 
Oversættelse: 
/-for 

AF JAMES 
EASTON 


Kenneth Arnold 
fremviser en 
kunstners gen¬ 
givelse af det 
objekt, som han 
så. 


Det er alment kendt, at den moderne ufo-æra tog sin begyndelse den 24. 
juni 1947, da den amerikanske privatpilot Kenneth Arnold observerede ni 
uidentificerede flyvende objekter ved Cascade-bjergene i staten 
Washington. Arnolds oplevelse er blevet vendt og drejet og fortolket i årti¬ 
er. Nu har englænderen James Easton set på Arnolds oplevelse endnu 
engang - og han er nået frem til en konklusion, som skaber debat. 


Kenneth Arnold var tidligere fod¬ 
boldstjerne fra North Dakota, men 
solgte, installerede og vedligeholdt 
brandsikringsudstyr i 1947. Han 
rejste meget og fløj i et lille Call- 
Air fly, som var specielt bygget til 
at flyvning i "områder med høje 
bjerge". 

På den skæbnesvangre dag var 
han på vej i sit fly til Pendleton 
(Oregon) med et stop i Yakima 
(Washington) efter at have arbejdet 
hos Chehalis Air Service, 
Washington. Hans rute bragte ham 
tæt på et område, hvor man mente, 
at et af marinens C-4G transportfly 
var styrtet ned. Det var sydvest for 
Mount Rainier i Cascade-bjergene. 
Der var en dusør på 5.000 dollars 
til den, som fandt flyet, så Arnold 
havde afsat en time til at søge efter 
vraget. Det var under denne efter¬ 
søgning, at han så de ni objekter. 

Arnold troede først, at det var 
gæs. Da deres hastighed forekom 
ham for høj, antog han dem for at 
være militærfly. Han undrede sig 
dog over, at han ikke kunne se 
nogen hale på dem. 

Objekterne så ud til at have ret¬ 
ning direkte mod Mount Adams. 
Da de militære jetflys hastighed 
dengang var et varmt emne blandt 
piloter, besluttede Arnold sig til at 
"beregne" deres hastighed. Ved at 
bruge begge bjerge som markører, 
målte han passagen til at tage et 
minut og 42 sekunder, hvilket han 
mente var "ret hurtigt". 



Da Arnold landede i Yakima, bad 
han om en privat samtale med en 
bekendt. Al Baxter, leder af Central 
Aircraft. Arnold fortale Baxter, 
hvad han havde set og tilkaldte der¬ 
efter flere piloter, så de kunne høre 
hans beretning. En af dem mente, 
at Arnold snarere havde set fjern¬ 
styrede missiler fra Moses Lake. På 
den måde blev kimen til "tallerken 
myten" lagt under mellemlandingen 
i Yakima. Efter hvad han erindrer - i 
hans bog The Corning of the 
Saucers (1952) - voksende myten 
meget hurtigt: 


The COM INC/-" 

of the SAUCERS 



By Kenneth Arnold & Ray Palmer 


"Jeg gjorde mig klar til at tage 
videre. Jeg gik hen mod mit fly, 
startede og lettede med kurs mod 
Pendleton, Oregon. Jeg husker, at 
jeg havde glemt at nævne, at et af 
disse fartøjer så anderledes ud end 
de andre. Det var mørkere og med 
en meget anderledes facon. Jeg 
havde heller ikke fortalt gutterne i 
Yakima, at jeg havde beregnet 
denne formations hastighed inden 
for meget nøjagtige rammer. Mens 
jeg fløj til Pendleton, tog jeg mit 


kort ud af holderen på instrument¬ 
brættet, greb en lineal og forsøgte 
at beregne hastigheden i miles pr. 
time. Det var lidt besværligt både at 
styre flyet og foretage en beregning 
samtidig. Da tallene så helt forkerte 
ud, troede jeg, at jeg havde regnet 
galt og hellere måtte vente, til jeg 
var landet i Pendleton, før jeg fore¬ 
tog en seriøs beregning. 

Da jeg landede i den store luft¬ 
havn i Pendleton, stod der mange 
mennesker og ventede på mig. Da 
jeg steg ud af flyet, blev der ikke 
sagt noget. De stod blot og stirrede 
på mig. Jeg kan ikke huske, hvor¬ 
dan emnet dukkede op i de første 
minutter efter, at jeg var landet, 
men i løbet af forholdsvis kort tid 
lyttede alle i lufthavnen til min 
beretning. Jeg nævnte den hastig¬ 
hed, som jeg havde beregnet, men 
forsikrede alle om, at mine bereg¬ 
ninger var elendige." (1) 

Arnolds beregninger blev 
bekræftet, og den hastighed, som 
han havde givet et overslag på, viste 
sig at være 1.200 mph, det er 1.931 
km/t. Det var en dobbelt så meget, 
som kendte jetfly fra det amerikan¬ 
ske flyvevåben kunne flyve. (Det 
skete under den kolde krig, så 
mange fandt det forvirrende, at 
amerikas bedste fly blev overgået). 

Arnold beskrev, hvordan disse ni 
objekter fløj i en formation, der lig¬ 
nede "halen på en kinesisk drage", 
som blafrede i vinden, eller "speed¬ 
både på oprørt hav". Han tilføjede: 
"De fløj, som en tallerken ville 
gøre, hvis den slog smut på van¬ 
det." 

Denne sammenligning - som 
egentlig skulle beskrive deres bevæ¬ 
gelse - blev i det efterfølgende 
medievanvid misforstået som en 
beskrivelse af objekternes udseen¬ 
de. Så begrebet "flyvende tallerk¬ 
ner" var født. 

I de allerførste avisartikler - som 
stammer fra tiden før de flyvende 
tallerkners mytologi fik et fast greb 















Observationer 


UFO-NYT 2/2001 1 5 



i fantasien - kan vi finde Kenneth 
Arnolds tidligste udtryk. Han 
beskrev objekterne som "flade som 
pandekager og lidt flagermusfor¬ 
mede" ifølge East Oregonian den 
26. juni (Pendleton, Oregon). Det 
var "halvmåneformede fly," citere¬ 
de Oregon Journal den 27. juni 
Arnold for at have sagt: 

"Det så ud, som om de vibrerede. 
Jeg ledte efter deres haler, men 
opdagede, at de ingen havde. De 
var halvmåneformede, ovale for og 
konvekse bag." 

Der står helt klart, at Arnold ikke 
beskrev "flyvende tallerkner", 
ufoer, som de normalt opfattes. I et 
radiointerview i KWRC den 25. 
juni bekræftede han disse mærkeli¬ 
ge detaljer: 

"Jeg kunne ikke finde deres 
haler...min observation af disse 
særlige fartøjer, varede ikke mere 
end omkring to og et halvt minut, 
og jeg så dem kun tydeligt, da de så 
ud til at vippe let med vingerne, 
eller hvad det var, og sollyset ramte 
dem. De lignede noget i retning af 
en pieform, som var skåret ud i 
halve med en form for en konveks 
trekant i bagenden."(2) 

Det er interessant af bemærke 
sig, hvordan Arnold på dette tidlige 
tidspunkt betegner objekterne som 
"fartøjer". Tænkte han allerede på, 


at disse objekter ikke kom fra 
Jorden? 

På den tegning, som fulgte med 
hans rapport til flyvevåbenet dateret 
den 12. juli 1947, havde Arnold vist 
objekterne som næsten "skohæl"- 
formede. På det tidspunkt, hvor 
hans bog blev udgivet, påstod 
Arnold, at det andensidste objekt 
var anderledes med en mere halv¬ 
månelignende form. I den seneste 
genudgivelse af Arnolds tegninger, 
er der en detalje, som stort set er 
overset i hans skrevne og fortalte 
beretninger. Arnold har givet objek¬ 
terne en mørkere kant eller vinge¬ 
spids. Som vi senere skal se, kan 
dette have stor betydning for en 
endelig identificering af disse gåde¬ 
fulde, flyvende objekter. 

Som en erfaren pilot må Kenneth 
Arnold anses for at være et trovær¬ 
digt vidne. Men hvad var det han 


så, og som kan have forvirret ham i 
en sådan grad? Den mest indlysen¬ 
de forklaring er, at det var en for¬ 
mation af militærfly, som han af 
visse grunde ikke kunne genkende, 
og at han tog fejl med hensyn til 
deres hastighed. 

Ved første øjekast er der visse 
interessante aspekter ved denne 
hypotese. Arnolds halvmånelignen¬ 
de objekter ligner det koncept med 
haleløse "flyvende vinger", som 
John "Jack" Northrop i USA bane¬ 
de vej for. Northrops XB-35, YB-49 
og især YRB-49A svarede alle til 
Arnolds beskrivelse. 

Det var imidlertid sådan, at op til 
den 24. juni 1947 var der kun byg¬ 
get ét XB-35, og på grund af meka¬ 
niske problemer havde det stået på 
jorden siden september året før. Det 
andet XB-35, som blev bygget, var 
på sin jomfruflyvning den 26. juni 

1947, to dage efter Arnolds obser¬ 
vation. Testflyvningen fandt sted 
ved Muroc Dry Lake (senere 
omdøbt til Edwards Air Force Base) 
i Californien, meget langt fra 
Cascade-bjergene i staten 
Washington. Northrop YB-49, en 
jetpropel udgave af XB-35, var på 
sin første flyvning den 21. oktober 

1948. Der var kun bygget én YRB- 
49A, men den kom ikke på vinger¬ 
ne før maj 1950. 

I Tyskland havde Horten-brødre¬ 
ne - samtidige med og modstykke 
til Jack Northrop - også udviklet det 
nyskabende "flyvende vinge"- 
design. Deres Ho IX (også kendt 
som Go 229) var tæt på at blive 
produceret ved Anden Verdenskrigs 
afslutning. Sidst i april 1945 blev 
Horten fabrikken i Friedrichsroda 
besat af amerikanske tropper, og et 
Ho IX flyskrog blev transporteret til 
USA. Designet var næsten identisk 
med Arnolds halvmåneformede teg¬ 
ning. 

Så årtier før vore dages rygter 
om erhvervet alien-teknologi ved 
Area 51 kunne flyvevåbenet have 
muntret sig med hemmelig udvik¬ 
ling, ikke på baggrund af et alien- 
fartøj, men ud fra et tysk? 
Flyhistorikere synes dog overbeviste 



Verdens første haleløse, jetdrevne bombefly var denne Northrop YB-49, som kom i 
flyvevåbnets tjeneste i 1949. 



Arnolds tegning i den rapport af 12. juli 1947, som han afleverede til flyvevåbnet. 


Denne tegning 
cirkulerer på 
internettet og 
skulle angive¬ 
ligt være lavet 
af Kenneth 
Arnold. Kender 
nogen aflæser¬ 
ne til tegning¬ 
ens oprindelse? 

Amerikanske 
teknikere 
undersøger den 
delvist samlede 
prototype til 
Gotha 229 fun¬ 
det ved Leipzig 
mod slutningen 
af Anden 
Verdenskrig. 


Den første Go 
229 fløj som et 
svævefly. 




om, at det erobrede Ho IX flyskrog 
aldrig blev gjort færdigt og testet i 
USA. Selv om det var sket, hvad så 
med de otte andre haleløse objek¬ 
ter, som ledsagede det og fløj med 
samme hastighed? 

Lighederne mellem eksperimen¬ 
tale flyvende vinger og Arnolds 
"flyvende tallerkner" er derfor blot 
et bemærkelsesværdigt sammen¬ 
træf og ikke andet. Den hypotese, 
at Arnold så ni sådanne tophemme¬ 
lige, haleløse fly holder tilsynela¬ 
dende ikke. 

Hvis Arnold ikke så hemmelige 
fly, bør vi nok spørge om (før vi 
springer ud i det og påstår, at de 
kom fra en anden verden), hvilke 
andre jordiske fænomener der kan 
passe til de ni flyvende objekter i 
formationen. Det var ufoforskeren 
Martin Kottmeyer, som kom med 
en lovende forklaring: fugle. 1 juli 
1997 foreslog han, at det var en 
flok svaner, der narrede Arnold.(3) 

Nøglen til en forklaring ligger i 
Arnolds beskrivelse af objekternes 
flyvemåde. Fugle og fly har særlige 
kendetegn - kendt af fuglekiggere 
som "jizz" - og ud fra det, kan man 
foretage en identificering, selv hvis 
den oprindelige observation ikke 
var overbevisende. 

Som en start på mine egne 


undersøgelser, forelagde jeg sagen 
for erfarne ornitologer i Amerika. 
Jeg kontaktede en internetbaseret 
diskussionsgruppe, Pacific North¬ 
west birders, og fremlagde grunden 
til min henvendelse. Jeg gav et kort 
resume af Arnolds beskrivelse og 
spurgte, om der var nogen lokale 
fuglearter, som kunne have udløst 
observationen. 

Arnolds detaljer blev faktisk gen¬ 
kendt af de amerikanske fuglekig¬ 
gere, og pludselig havde vi en kan¬ 
didat: en formation af amerikanske, 
hvide pelikaner. 

Den hvide pelikan (pelecan use- 
rythrorhynchos) lever vildt i 
Washington og er den største fugl i 
Nordamerika og blandt de største i 
verden. Den vejer 15 kg, og dens 
vingefang kan bliver over 3 m. 
Observationer i Cascade-bjergene 
er sjældne nok til, at Arnold ikke 
havde kendskab til fuglene, ikke 
desto mindre fortsætter pelikaner 
med at blive set i området som højt¬ 
flyvende trækfugle. 

Overvejende hvide med sorte 
vingespidser kan disse fugle reflek¬ 
tere meget lys. De bliver ofte på 
lang afstand beskrevet som "funk¬ 
lende" eller "blitzende", selv når de 
på grund af afstanden er svære at få 
øje på. De er også "haleløse" med 


et "flagermuslignende" omrids. 

Michael Price fra Vancouver kom 
først med et forslag: 

"Stedet taget i betragtning - 40 
km fra Mount Rainiers isfyldte 
sider - vil is reflektere ret godt og 
kaste nok sollys op mod fuglenes 
undersider, så de fremstår meget 
klare. Se blot på den meget tydelige 
hvide underside, som en voksen 
hvidhovedet måge har, når den fly¬ 
ver over sne en vinterdag med sol¬ 
skin." 

Han fortsætter: 

"Der er en mulig kandidat i 
området på den årstid. Dens farve, 
størrelse og silhuet under flyvning¬ 
en og tilbøjelighed til at flyve i for¬ 
mation i stor højde, kunne skabe 
alle detaljer hos det fænomen, som 
Arnold så: en flok hvide pelikaner. 
De er store nok til at kunne ses på 
lang afstand, de flyver i formation, 
og hvis lyset blev reflekteret fra en 
stor nærliggende isdækket tinde, 
ville deres overvejende hvide 
underside reflektere masser af lys i 
nøjagtigt det mønster, som Arnold 
beskrev." 

Price konkluderede: "Jeg vil 
fremlægge den hypotese, at det var 
en lille flok amerikanske, hvide 
pelikaner på vej sydover set af en, 
der ikke er fortrolig med refleksio¬ 
ner fra fugles undersider. Det vil i 
det mindste være en lige så god for¬ 
klaring som et objekt fra en anden 
planet." 

Prices kollega, Don Baccus, er 
enig og fortæller, hvordan fugle kan 
se ud under flyvningen: 

"Jeg kan komme i tanke om 
mange fugle, som kan karakterise¬ 
res ved en sådan rytme og bogsta¬ 
veligt talt tindre hvidt, mens de 
svinger fra svævende til baskende." 

Richard Rowlett fra Seattle er 
enig med de andre: 

"Hvide pelikaner var det første, 
jeg kom i tanke om, da jeg for 
nogle få år siden fløj over Barancas 
i det vestlige Durango, Mexico, øst 
for Mazatlan, og så en højtflyvende 
formation på vej sydpå. Det var et 
lykketræf, at jeg kunne genkende 
dem med det blotte øje. Selv i kik¬ 
kert var jeg i tvivl om, hvad det var, 
i første omgang var jeg ikke en 
gang sikker på, at det var fugle." 

Peter Kingsmill, leder af The 
Redberry Pelican Project (Canada) 
Foundation, en af Canadas mest 
betydningsfulde fredningsorganisa¬ 
tioner, fortalte mig: 

"Alt i Arnolds beskrivelse peger 
på, at sandsynligheden er stor for, 
at han så en flok amerikanske, 
hvide pelikaner: formationen, hen- 

tydningen til halen på en kinesisk 
drage osv. Jeg har også selv været 
forvirret over optiske illusioner på 
lang afstand, når disse fugle ses 
med bakker som baggrund." 

Skønt de er meget kluntede på 
jorden på grund af de store vinger, 
er pelikanerne majestætiske i luften 
og kan skyde en overraskende høj 
fart, som Mike Havener, svævefly¬ 
ver, har beskrevet, da han fløj ved 
siden af en flok pelikaner (4): 

"Mit svævefly har en stallinghas¬ 
tighed på 61 km/t. Jeg fløj med en 
hastighed på 84 km/t mellem ter¬ 
miske opvinde, og disse fugle blev 
ved at flyve ved siden af mig." 

Kunne Arnold have misfortolket 
sted og afstand til objekterne? Han 
troede, at objekterne var mange 
kilometer væk. Men andre forsøg 
på at løse de flyvende tallerkners 
gåde har antaget, at Arnold kunne 
have fejlbedømt perspektivet med 
de snedækkede bjerge som bag¬ 
grund. 

Martin Kottmeyer skrev: 

"I The Corning of the Saucers' 
skrev Arnold, at de fra det ene øje¬ 
blik til det andet forsvandt, bag en 
forrevet tinde, som rager frem fra 
Mount Rainier'. I sine erindringer 
fra First International UFO 
Congress skriver Arnold: 'Da de 
drejede og fløj hen mod mig, var de 
meget spinkle, og de forsvandt rent 
faktisk fra mit synsfelt bag et frem¬ 
spring på Mount Rainiers snefyldte 
top.' Dette giver en reel mulighed 
for at finde stedet på et geologisk 
kort." 

Kottmeyer fortsætter: 

"Arnold anslog, at flyet befandt 
sig i en højde på 2.800 m 
plus/minus 300 m. Opgaven er nu 
at lokalisere et sådant fremspring 
omkring 2.500 m oppe. Det gav lidt 
af en overraskelse. Der findes ikke 
sådan et fremspring mellem Mount 
Rainier og Mount Adams. Det nær¬ 
meste, som jeg kunne finde, var 
Pyramid Peak. Det er kun 2.114 m 
højt og står foran Mount Rainier. 
Der er en lille tinde kaldet Little 
Tacoma. Den er omkring 3.000 m 
høj, men står på den forkerte side 
af bjerget set fra Arnolds position. 
Det er måske at gå lidt for vidt at 
antyde, at han enten beregnede sin 
position eller højde så langt ved 
siden af." 

I et forsøg på at løse denne geo¬ 
grafiske gåde, henvendte jeg mig 
igen til folk med et godt lokalkend¬ 
skab. David Basset, bjergbestiger 
med et uhyre godt kendskab til 
Mount Rainier og de omkringlig¬ 
gende bjergtoppe, svarede: 


"Den forrevne top, som du refe¬ 
rerer til, er helt klart Little Tahoma. 
Den er forrevet, fordi den ikke er 
dækket af is og meget stejl. Den 
rejser sig fra foden af Mount 
Rainier på den østlige eller sydøst¬ 
lige side. Du fortæller, at observa¬ 
tionen fandt sted fra vest eller syd¬ 
vest. Det giver lidt problemer, da 
den er på den anden side af bjerget, 
men jeg er sikker, at det er Little 
Tahoma, der omtales. Little Tahoma 
ser ud til at være meget højere end 
de andre bjerge tæt ved Rainier." 

I Mount Rainier National Park 
bekræftede parkguide Chris Trotter 
og parkens naturforsker Douglas 
Kraus dette: 

"Mine medarbejdere er enige 
om, at den 'forrevne top' er Little 
Tahoma. Denne top kan ses fra 
mange steder omkring bjerget." 

Det ser altså ud til, at Little 
Tahoma (eller Tacoma) er den ene¬ 
ste tinde, som passer med Arnolds 
beskrivelse, og at den kan ses fra 
hans position. Hvis vi accepterer 
dette, er det et alvorligt tilbageslag 
for ufologien. 

Arnold stolede på, at han ved 
hjælp af objekternes tilsynekomst 
og den kortvarige forsvinden bag 
en Ijern bjergtop kunne fastslå 
afstanden til objekterne og dermed 
deres hastighed. Arnold fløj mere 
eller mindre mod øst i retning af 
Mount Rainiers skråninger. Han 
fortalte, at objekterne fløj i sydlig 
retning og passerede lige foran ham 
ved Mount Rainiers vestlige skrå¬ 
ning. Little Tahoma befinder sig 
imidlertid på bjergets fjerne østlige 
side. Den mest indlysende konklu¬ 
sion er, at Arnold misfortolkede, 
hvordan disse ni objekter kortvarigt 
forsvandt bag den fjerne tinde. De 
må i virkeligheden have passeret 
foran den. 

Som en kommentar til denne 
usikkerhed i opfattelsen af perspek¬ 
tivet skrev Kottmeyer: 

"Normalt foretrækker man de 
første beretninger frem for de sene¬ 
re, men Congress memoiret er 
bedre til at afdække, hvad der skete 
her. Da objektet drejede, blev det 
rent optisk så tyndt, at dets tykkelse 
kom under grænsen for, hvad der er 
muligt at skelne for det menneskeli¬ 
ge øje, og på den måde forsvandt 
det kortvarigt ud af syne. Bjergets 
ujævne overflade gav mulighed for 
at skabe en illusion af, at objektet 
forsvandt bag en del af bjerget. 
Forsvindingsnummeret så ud til at 
være forårsaget af et fremspring, 
som rent faktisk ikke var der. Uden 
en sikker lavere afstandsbedøm¬ 


melse er der åbnet for den mulig¬ 
hed, at objekterne var tættere på 
Arnold, end han formodede." 

På spørgsmålet om, i hvor stor 
afstand formationen kunne ses, sva¬ 
rede Mike Havener, svæveflypilo¬ 
ten: 

"Sigtbarhed afhænger af flere 
faktorer. Den, der har størst betyd¬ 
ning, er selvfølgelig, hvor meget 
'dis' eller andre småpartikler, der er 
i luften (det vil sige smog og røg). I 
lave højder er sigtbarheden lavere 
som følge af dette. I stor højde kan 
objekter som fx en pelikans hvide 
krop stå i stærk kontrast til den blå 
himmel. Jeg (en pilot med gennem¬ 
snitssyn) kan skelne disse pelika¬ 
ners grundlæggende form (en krop 
med vinger) i en afstand på 
omkring 6,5 km, når jeg flyverover 
disen. I en afstand på 7 til 10 km 
bliver de blot til små prikker." 

Det, der kan have vildledt 
Arnold, er, hvordan disse fugle 
anvender en karakteristisk basken 
med vingerne og en glidende bevæ¬ 
gelse. På videofilm, som jeg har 
set, efterfølges en typisk tre sekun¬ 
ders basken med vingerne af 12 
sekunders glidende flugt. I løbet af 
et minut vil dette være lig med hen¬ 
holdsvis 12 og 48 sekunder. Hvis 
de var kilden til Arnolds uidentifi¬ 
cerede objekter, og han anslog 
observationen til at have varet 
omkring to og et halvt minut, så 
havde han i alt under sin observa¬ 
tion set glidende flugt i to hele 
minutter. I dette tidsrum har de 
strakt vingerne ud og måske reflek¬ 
teret lys. 

Hav dette i erindring, når du 
læser Arnolds beskrivelse i hans 
bog: 

"Et andet af disse fartøjers 
karakteristisk træk, som gjorde et 
voldsomt indtryk på mig, var, hvor¬ 
dan de flagrede og sejlede, vippede 
med vingerne og udsendte meget 
klare blå-hvide glimt fra overfla¬ 
den." 

Dette er nøjagtigt, hvad den ame¬ 
rikanske, hvide pelikan gør. Denne 
kombination af "basken og sejlen" 



Little Tahoma 
er den bjerg¬ 
top, der efter 
James Eastons 
mening, passer 
bedst til 
Arnolds beskri¬ 
velser af det 
bjerg, som 
objekterne blev 
set foran. 

En flok ameri¬ 
kanske, hvide 
pelikaner. 


er karakteristisk for den amerikan¬ 
ske, hvide pelikan. 

"Den mest simple form for flyv¬ 
ning, mere simpel end basken eller 
svæven, er glideflugt. Svaler prak¬ 
tiserer glideflugt, flere kraftige slag 
med vingerne og så glideflugt. 
Sådan flyver pelikaner i forma¬ 
tion." (5) 

En anden ting, som ikke er så 
kendt, er, at Kenneth Arnold havde 
en anden "nærobservation" blot 
fem dage senere. Her så han et 
antal små objekter "blafre og blinke 
i en mat, gyldengul farve." 

Han skriver i "The Corning of 
the Saucers", at da han skulle til at 
lande på La Grande flyveplads i 
Oregon, så han "en klynge på 
omkring 20 til 25 messingfarvede 
objekter, som lignede ænder." De 
så ud til at have en diameter på 
omkring en meter, fortalte Arnold, 
men "jeg vidste, at det ikke var 
ænder, for ænder kan ikke flyve så 
hurtigt." 

Ænder kan flyve med hastighe¬ 
der på op til 120 km/t, og det ser 
ikke ud til, at der er nogen tvivl 
om, at det var fugle, sandsynligvis 
vildhøns, og ikke en mindre frem¬ 
med invasionsflåde. Arnold opda¬ 
gede dog ikke, at det var fugle, selv 
om de kun fløj omkring 370 m fra 
hans fly. Han bemærkede endda: 

"Jeg blev lidt overrasket, da jeg 
så, at de fløj på samme måde som 
de store objekter, jeg så den 24. 
juni." 

Det kan virke lidt mærkeligt for 
os, at Arnold overså disse åbenbare 
grundtræk i begge observationers 
natur. Hvis man forudsætter - at 
hans flyvende tallerkner var en for¬ 
mation af amerikanske, hvide peli¬ 
kaner - hvorfor kunne han så ikke 
se, at det var en formation af peli¬ 
kaner? 

Det var de "spejllignende" blink, 
som fangede hans opmærksomhed, 
hvilket også blev nævnt i de første 
avisartikler og radiointerview, hvor 


han sagde: 

"Det var omkring 40-45 km fra 
Mount Rainier. Jeg steg op i en 
højde på 3.200 m, og jeg så til ven¬ 
stre for mig en kæde, som lignede 
halen på en kinesisk drage bølge i 
vinden, flyve med en frygtelig has¬ 
tighed forbi Mount Rainier. Det 
første, jeg tænkte, var, at det var 
gæs, fordi de fløj som gæs, men de 
fløj så hurtigt, at jeg straks ændrede 
mening til, at det var en formation 
nye jetfly." 

Nogle få uger senere skrev 
Arnold i sin rapport til flyvevåbe¬ 
net, at den intense refleksion først 
kunne ses, da objekterne var i en 
betydelig afstand nord for Mount 
Rainier. Senere skrev han i sin bog, 
at de lysglimt, som kom fra objek¬ 
terne "mere end 150 km" mod nord, 
var så kraftige, at de "oplyste over¬ 
fladen på mit fly". 

Arnold kendte tydeligvis ikke 
den usædvanlige bølgen - som en 
rutschebane eller "hoppen på van¬ 
det" - og "dragelignende" flyvning, 
som pelikaner i formation har. De 
kan til tiden forvirre selv erfarne 
piloter og fuglekiggere. Under min 
forskning, harjeg fundet følgende 
beskrivelse af pelikaner i en artikel 
af Alexander Virden. Bemærk lig¬ 
hederne med Arnolds indtryk af, 
hvordan hans ni objekter lignede 
"halen på en kinesisk drage": 

"Det var som en krusning, da de 
begyndte at stige. De fulgte ham 
ned. Alle ventede på, at den forres¬ 
te fugl begyndte at baske med ving¬ 
erne, to kraftfulde slag, før de svæ¬ 
vede igen. Den stakkatoagtige 
bevægelse er som den første film af 
en fugl under flugten, ét billede ad 
gangen. 

Så så jeg, at der var 30 fugle i en 
lang række, så fulgte anden og tred¬ 
je eskadron til venstre og højre. 
Bombefly, de er for store til at være 
jagere, dog mere yndefulde, flyver 
de i en perfekt formation. Den 
anden og tredje gruppe strækker sig 


som en vifte ud fra den centrale 
linje, dannende fejlfrie, flyvende 
store V’er. 

Solen brænder et negativ af det 
hvide på deres perfekte stive bagen¬ 
der ind i min hjerne, blænder mine 
øjne for alt andet. Ser frem, det før¬ 
ste, der passerer, er nu diamanter 
med sorte spidser...De ligner crepe¬ 
papirstrimler, bånd i en usynlig 
vind." 

Da Arnold hen ad vejen har 
fremhævet visse detaljer, er der 
ingen tvivl om, at de usædvanlige, 
reflekterede lys fra nogle af de 
hvide fugle på afstand kan være 
illusorisk. Bemærk følgende fra en 
kendt forfatter: 

"Det var på den anden side af 
Jorden - i Brisbane, hovedstad i 
Queensland. Jeg var i et kontor med 
udsigt over byen (hvis jeg husker 
rigtigt, forhandlede jeg importlicens 
med en toldinspektør), og det var 
sidst på eftermiddagen. Solen stod 
lavt over horisonten, og en kæde af 
sølvagtige diskos bevægede sig 
langsomt fra nord mod syd. 

De lignede metalliske spejle, og 
de svingede eller flikflakkede med 
en regelmæssig vippende bevæ¬ 
gelse. Jeg kunne end ikke gætte på 
deres størrelse eller afstanden. De 
var så klare og små mod den mørke 
himmel, at det næsten var umuligt 
at bestemme deres facon, men de 
gav et indtryk af at være elliptiske. 
Jeg erindrer ikke, om jeg i de få 
minutter, før de kom nærmere, spe¬ 
kulerede på, om det var begyn¬ 
delsen på en martiansk invasion. 

Det var den eneste gang, jeg nogen¬ 
sinde har set en flåde af lærebøger¬ 
nes flyvende tallerkner. 

I dette tilfælde viste forklaringen 
sig at være noget, som jeg allerede 
kendte - men ikke troede. Mange 
ufoobservationer (inklusive en, som 
er med i en prist og autentisk film) 
skyldes, harjeg læst, fugle, som 
reflekterer sollys under usædvanlige 
omstændigheder. Denne teori synes 
så absurd, at jeg hånligt afviste den. 
Men det er altså korrekt. 

De lys, jeg så flikflakke over 
Brisbane, var såmænd ikke andet 
end måger. Deres vingers underside 
agerede spejle. Selv om jeg har 
boet ved havet en fjerdedel af mit 
liv og stadig gør det, er dette den 
eneste gang, jeg nogensinde har set 
det fænomen, og jeg vil aldrig have 
troet på det, hvis jeg ikke havde set 
det med mine egne øjne. Indtrykket 
af, at de var svingende, metalliske 
skiver, var så virkelig. Det kunne 
have snydt alle." 

Dette er ikke skrevet af en hr. 

hvem-som-helst, men af science- 
fiction forfatter Arthur C. Clarke i 
et essay fra 1958, "Things in the 
Sky". 

Da jeg begyndte på min efter¬ 
forskning, var jeg naturligvis klar 
over, at forklaringen på Arnolds 
centrale "ufo"-observation kunne 
være en formation af fugle. Forestil 
jer min overraskelse, da den ameri¬ 
kanske historiker Ed Stewart samti¬ 
dig afslørede en for længst glemt 
avisartikel fra "British Columbian" 
fra New Westminster. Denne sensa¬ 
tionelle historie blev trykt den 12. 
juli 1947, kun to en halv uge efter 
Arnolds observation: 


Siger flyvende tallerkener 
er pelikaner 

Spokane, Wash., 12. juli (BUP). 

"En erfaren pilot fra Northwest 
Airlines, som havde fløjet over 
nordvestamerikas 'flyvende taller¬ 
ken' land i 15 år, fjernede i dag al 
glamouren fra de flyvende skiver. 
Alt, hvad folk har set, siger han, er 
pelikaner. Eller måske gæs eller 
svaner. 

Kaptajn Gordon Moore afsløre¬ 
de, at han og hans andenpilot Vern 
Kesler var på tallerkenjagt sidste 
onsdag på en regelmæssig flyvning 
mellem her og Portland, Oregon. 
Kesler var sikker på, at han havde 
set nogle flyvende tallerkner den 2. 
juli, og piloterne var udstyret med 
filmkameraer og kikkerter i tilfælde 
af, at det skulle ske igen. 

'Pludselig så vi ni store, runde 
skiver, der bølgede sig nordover 
600 m under os,' fortalte Moore. 

Vi undersøgte det nærmere og 
opdagede, at de var rigtige alle 
sammen - rigtige pelikaner." 


Om kaptajnen har ret i sin anta¬ 
gelse af, at de flyvende tallerkner 
har denne meget mærkværdige 
oprindelse, kan vi ikke være helt 
sikre på. For Kenneth Arnold er 
den eneste, der ved, hvad han så. 

Arnolds beretning blev behandlet 
af medierne med en vis skepsis og 
sporadisk latterliggørelse. Det er 
ironisk at indrømme, at hvis Moore 
og Kesler ikke havde fundet en 
kilde til disse "ni store, runde ski¬ 
ver", som de snublede over, ville 
deres observation også have været 
en meget omtalt ufoobservation, 
især da den har så stor lighed med 
Arnolds både angående tid og sted. 
Den ville utvivlsomt være blevet 
brugt som en støtte for Arnolds 
oplevelses uforklarlige natur. 


Da flere og flere begyndte at rap¬ 
portere om observationer af "fly¬ 
vende skiver", skiftede medierne 
holdning. Snart blev fænomenet og 
det omfang, som observations-"bøl- 
gerne" havde, et pinligt begreb for 
den amerikanske regering og mili¬ 
tæret, da herredømmet over eget 
luftrum stod på spil. I et vist 
omfang er dette dilemma en del af 
arven efter Arnold. 

Kilde: Fortean Times, nr. 137 (www.for- 
teantimes.com) Oversat af: -for & kmh 

Besøg James Eastons interessante 

hjemmeside: www.ufoworld.co.uk 

James Eastons egen e-zine med for¬ 
klaring på mange ufologiske emner. 

Kommentar: 


Som man ville forvente, skabte 
ovenstående artikel debat, da den 
blev offentliggjort første gang. Her 
skal blot nævnes to reaktioner fra 
henholdsvis Jerome Clark (CUFOS) 
og dr. Bruce Maccabee. 

Ifølge Bruce Maccabee, fortalte 
Kenneth Arnold, "at han så ni halv¬ 
runde, tynde (sammenlignet med 
længden), blanke objekter flyve på 
linje sydover og passere den vestli¬ 
ge side af Mt. Rainier, og så 'ind og 
ud' mellem bjergene syd for 
Rainier...Objekterne befandt sig 
derfor omkring 30 km øst for ham 
(han var omkring 30 km vest og 15 
km syd for Mt. Rainier, og han fløj 
mod øst på det tidspunkt). Han tog 
tid på deres flyvning fra Rainier 
mod syd til Mt. Adams, en distance 
på omkring 50 km. De fløj distan¬ 
cen på 102 sekunder. Derfor er den 
direkte fortolkning af Arnolds ob¬ 
servation, at disse objekter bevæge¬ 
de sig med en hastighed på om¬ 
kring 2.700 km/t." 

Kenneth Arnold var selv forbløf¬ 
fet over denne beregning, og senere 
bagatelliserede han hastigheden til 
en lige så fantasifuld på 1.900 km/t. 

På den anden side, hvis pelika¬ 


nerne blev set flyve mod syd, som 
James Easton foreslår, og Kenneth 
Arnold ændrede sin flyveretning fra 
mod øst til mod syd for at få et 
bedre overblik gennem sideruden 
(som han fortalte dengang), er det 
helt klart, at han hurtigt ville ind¬ 
hente "fuglene" og opdage, hvad 
det var, han så, ræsonnerer Bruce 
Maccabee. Men det skete så absolut 
ikke. 

Bruce Maccabee oplyser, at den 
tids skeptiske videnskabsmænd, 
deriblandt astronomen J. Allen 
Hynek og dr. Donald Menzel, uden 
held forsøgte at forklare Kenneth 
Arnolds observation. J. Allen 
Hynek, som så bort fra Kenneth 
Arnolds udsagn om, at objekterne 
fløj ind og ud mellem bjergtinder¬ 
ne, mente, at de var 10 km borte og 
ikke 30 km borte. Det betød en 
mindre fantastisk hastighed på 650 
km/t, så J. Allen Hynek erklærede, 
at Kenneth Arnold havde set nogle 
"fly". 

Donald Menzel mente, at den 
distance, som objekterne fløj under 
observationen, var mindre. Han 
afviste alle ideer om, at Kenneth 
Arnold havde set nogle objekter. 
Han erklærede, at det blot "var bøl¬ 
gende vinde, som fik sneen til 
blæse op fra bjergryggene." Begge 
forklaringer, og de andre, som fulg¬ 
te, er ulogiske og i uoverensstem¬ 
melse med Kenneth Arnolds 
omhyggeligt rapporterede observa¬ 
tion, mener Bruce Maccabee. 

Jerome Clark er enig: 

"Listen over fejlagtige forkla¬ 
ringer på Kenneth Arnolds observa¬ 
tion kan for nuværende fylde en hel 
bog, og James Eastons er blot 
endnu et kapitel," siger han. 

"Der er ikke det mindste bevis 
på, at de objekter, som Kenneth 
Arnold så, var pelikaner...Ingen af 
de 'eksperter', som James Easton 
omtaler, har nogensinde undersøgt 
Kenneth Arnolds observation, og 
ingen - det står helt klart - ved 
mere om observationen, end det 
James Easton har fortalt dem. 

Deres udsagn virker fuldstændig 
meningsløse...Man får ikke det ind¬ 
tryk, at der er foretaget en balance¬ 
ret, objektiv bedømmelse, hvilket er 
nødvendigt, hvis en så vanskelig 
sag skal opklares." 

Betydningsfulde observationer 
som Kenneth Arnolds observation 
fortjener nøje undersøgelser. Noget 
tyder på, at James Eastons pelikan¬ 
teori vil få svært ved at lette. □ 

Kilde: CNI News, vol. 5, nr. 10 /kmh 

Kort fortalt 

Fly med eget liv 

men hvad sker der med deres piloter? 


Den 4. september 2000 fløj et 
Beechcraft King Air 200 fly på 
autopilot i næsten fire timer over 
tre australske stater og tilbagelagde 
næsten 3.000 km, før det løb tør 
for brændstof og styrtede ned. 
Piloten og otte passagerer blev 
dræbt. 

Koordinatoren for den australske 
luftfartsstyrelse slog alarm, da det 
ikke lykkedes for flyet at lande i 
Leonora nær Kalgoorlie med ansat¬ 
te fra Western Australians guldfel¬ 
ter, som er ejet af Sons of Gwalia 
Minekompagni. Blandt de ombord¬ 
værende var Barry Wood, 46 år, og 
hans nevø Justin, 27 år. 

33 minutter efter starten blev 
piloten Ken Mosedale, 50 år, 
spurgt, hvorfor han fløj højere oppe 
end 25.000 fod (7.620 m). Han 
svarede: "Stand by!" - hans sidste 
ord. 

En flyvende læge og et kommer¬ 
cielt fly fulgte flyet tværs over 
Queensland, til det styrtede ned ved 
en afsidesliggende kvægstation ved 
Burketown, lige syd for Gulf of 
Carpentaria i Queensland. De 
kunne dog ikke komme i kontakt 
med flyet, som brød i brand ved 
nedstyrtningen og derved startede 
en brand i bushen. 

Lufttryksreguleringen i kabinen 
på et Beechcraft skal kobles til før 
start. Et lille lys på instrumentbræt¬ 
tet viser, at den er slået til, men der 
er ingen alarm, der indikerer, at 


systemet er defekt eller ikke er akti¬ 
veret, og flyets iltmasker bliver ikke 
udløst automatisk. I 25.000 fods 
højde kan passagerer overleve uden 
ilt i omkring tre minutter, før ilt¬ 
mangel fører til desorientering, 
bevidstløshed og død. 

Den 5. juni 1991 skete der noget 
lignende i samme område, da en 
RAAF Hornet jager på en rutine¬ 
mæssig træningsflyvning fløj, indtil 
den styrtede ned nordøst for Weipa. 
Da piloten ikke reagerede på et 
radioopkald, fløj de piloter, som 
ledsagede Cameron Conroy, 26 år, 
op på siden af ham og så, at han 
hang hen over instrumenterne. 

Et andet Beechcraft King Air 
200 mistede trykket over 
Queensland den 21. juni 1999. 
Heldigvis greb en af passagerne, en 
erfaren pilot, ind og bragte flyet 


(Tegning: Alexander Tom lin son) 


ned i 6.000 fod (1.830 m), da han 
bemærkede, at piloten opførte sig 
underligt. 

Den 25. oktober 1999 fløj en 
LearJet med US Open mesteren i 
golf Payne Stewart og fem andre 
passagerer rundt over USA på auto¬ 
piloten i fem timer, før det styrtede 
ned i South Dakota. Nogle af flyve¬ 
våbenets F-16 jagere blev sendt op 
for at følge flyet, og Pentagon 
bekræftede senere officielt, at de 
ville have givet ordre til at skyde 
LearJetten ned, hvis der havde 
været en risiko for, at flyet ville 
styrte ned over en by eller et tæt 
befolket område. De australske 
myndigheder bekræftede også, at de 
havde overvejet at skyde de løbske 
King Air 200 ned. □ 

Kilde; Fortean Times, nr. 143. 
Oversættelse: /-for 



Mars mangler lærere 


Omkring kl. 22.00 den 19. oktober 
2000 så adskillige mennesker i den 
lille by Chiu Chiu 40 km fra 
Calama i Chile en enorm ufo "på 
størrelse med en fodboldbane". 

Objektet svævede over byens 
San Francisco de ChiuChiu skole 
og udsendte et meget intenst lys 
ned mod inspektør Fresia Vega og 
eleven Valentina Rojas Espinoza. 

Vega fortalte, at objektet var 
"omgivet aflys i alle tænkelige far¬ 
ver. I dets midte var der en dør. Da 


den blev åbnet, kom der et lys, som 
blændede og paralyserede mig. Jeg 
følte så, at jeg blev suget ind gen¬ 
nem døren og havde en kriblende 
fornemmelse over hele kroppen. 
Der kom lyde langt væk fra, og jeg 
frøs." 

Hændelsen varede tre minutter. 
Så lød det, som om en jerndør blev 
lukket, og objektet forsvandt. 
Espinoza fornemmede en stærk 
kulde: 

"Jeg var rædselsslagen og gemte 


mig bag fru Fresia. Da jeg så op, 
var det meget lyst, som ved daggry. 
Jeg talte til fru Fresia, men hun 
svarede mig ikke. Hun kunne ikke 
tale. Det var, som om hun slet ikke 
var til stede." 

Tyve andre børn og en lærer så 
også objektet. De to centrale vidner 
fortsatte med at være omtumlede 
og have ømme øjne længe efter 
observationen. 

På samme tidspunkt, som obser¬ 
vationen fandt sted, holdt en orga- 

nisation af forældre og advokater et 
møde på skolen. Nogle af de 35 
deltagere så lyset gennem vinduer¬ 
ne og hørte børnene udenfor kalde 
på dem, men de forlod først byg¬ 
ningen, da der lød en voldsom 
eksplosion "som fra et jordskælv." 

Tv-signalerne forsvandt på det 
tidspunkt, selv om elektricitetsfor¬ 
syningen ikke var berørt. 

Det forlyder, at der var carabine- 


ros (statspoliti) blandt observatører¬ 
ne. De blev i hvert fald set i områ¬ 
det bagefter. 

Omkring kl. 19.00 samme aften 
blev der set en stor meteorsværm 
over den nærliggende El Loa pro¬ 
vins. I Chiu Chiu så professor Juan 
Rojas Maffet et objekt nærme sig 
fra nordøst, dele sig i to og for¬ 
svinde mod syd. 


Den 10. december blev der set et 
gigantisk rombeformet objekt i Ojo 
de Apache distriktet, to kilometer 
fra Calamas centrum. 

"Det, der tiltrak sig min opmærk¬ 
somhed, var, da det sendte en meget 
kraftig lysstråle ned mod jorden," 
sagde observatøren. □ 

Kilde: Fortean Times, nr. 144. 
Oversættelse; /-for 


I 


Russiske soldater tæt på UFO 


Da russiske og tjetjenske soldater 
trængte ind i Dagestan regionen i 
kaukasus-bjergene vest for Det kas- 
piske Hav, blev de forskrækkede 
over at se et "enormt" objekt oplyst 
af lys, der var omkring to meter 
lange, flyve langsomt over dem i 
100 meters højde. 

I en erklæring fra det russiske 
indenrigsministerium for Dagestan 
står, at den første alarm gik kl. 1.00 
den 14. november 2000, og at de 
første rapporter fra fronten kom en 
time senere. Objektet, som fløj 
mod øst ud over Det kaspiske Hav, 
blev også set af civile. 

Da rygterne om et fremmed 
rumfartøj spredte sig blandt solda¬ 
terne, sendte den russiske militær¬ 
kommando i Dagestan en eskadron 
Sukhoi SU-27 jagere på vingerne 
for at opsnappe det mystiske 
objekt, men de nåede end ikke at 
indhente det. 

Den første officielle forklaring, 
som på en måde er at foretrække 
frem for den om et fremmed rum¬ 
skib, var, at fartøjet var et NATO 
spionfly, som holdt øje med de rus¬ 
siske militærmanøvrer i området. 


Forvirringen opstod først, da chefen 
for den nordkaukasiske grænsekon¬ 
trol general Yevgeni Bolkhovitin 
sagde, at han havde fået oplysning¬ 
er fra det centrale luftforsvar om, at 
det var et russisk rumfartøj. Men 
hans erklæring blev dog hurtigt 
afvist af flyvevåbnets talsmand i 
Moskva. Han sagde til journalister¬ 
ne: 

"Vi har ikke en sådan styrke i det 
nordlige Kaukasus." (Man kan så 
undre sig over, hvem der sendte fly¬ 
ene på vingerne.) 

De tjetjenske soldater og deres 
muslimske allierede tog ufoen som 
et tegn fra Gud: 

"Det mærkelige fænomen varet 
varsel, som indeholdt et budskab 
fra Allah," citeres de for at have 
sagt. En dagestansk imam hævde¬ 
de, at objektet uden tvivl var en 
djinn, engel eller andet himmelsk 
væsen. 

Indbyggerne i Chervishevo, som 
ligger i Tyumen regionen vest for 
Det kaspiske Hav, så et andet mær¬ 
keligt, flyvende objekt. En "lille 
plet med en lang, lysende hale" var 
synlig i flere minutter, mens den 


fløj over området den 16. november 
kl. 18.30. "Ingen ved, hvad det var," 
sagde et vidne, "et uidentificeret 
flyvende objekt, en meteorit, en 
komet, en satellit eller efter¬ 
virkningerne af et forsøg udført fra 
den nærliggende militærbase?" Et 
lignende objekt blev set i april 
2000. 

Tredage senere, den 19. novem¬ 
ber, oplevede den tidligere 
Sovjetrepublik Georgien, 300 km 
sydvest for Det kaspiske Hav, et 
strømsvigt, som varede det meste af 
eftermiddagen og aftenen. Kun 
byen Batumi ved Sortehavet, som 
forsynes med elektricitet fra nabo¬ 
landet Tyrkiet, gik fri. I hundredvis 
af passagerer i undergrundsbanerne 
blev fanget i togene i timevis, mens 
indbyggerne oplyste gaderne med 
bål og tudede med bilhornene. 
"Kulde, sult, alt i ruiner - folk for¬ 
lader Georgien," udtalte den for¬ 
tvivlede ingeniør Valeri Beridze. □ 

Kilde: Fortean Times, nr. 144. 
Oversættelse: /-for 



(Tegning: 
Alexander 
Tom l i nson) 

Ukendt objekt på kollisionskurs 


Den 14. november 1998 var et 
japansk Boing 737-200 passagerfly 
fra Japan Transocean Airlines ved 
at kollidere med et ukendt luftfartøj 
110 km vest-sydvest for øen Nii- 
Jima i Stillehavet. Fem passagerer 
blev kvæstet. 

Den 28. januar 2000 offentlig¬ 
gjorde den japanske havarikommis¬ 
sion og transportministeriet en rap¬ 
port om denne og fire andre hæn¬ 
delser. 

Ifølge rapporten var passagerfly¬ 
et kl. 20.44 på vej fra Miyako 
Airport i Okinawa til Tokyo 
International Airport, da andenpilo¬ 
ten opdagede to kraftige, blinkende 
lys foran flyet. Han foretog straks 
et dyk for at undgå en kollision 
med det formodede fly. Kaptajnen 
var travlt optaget med instrument¬ 
læsning og så ikke lysene. En pas¬ 
sager så også fartøjet og fortæller i 
rapporten: 

"Jeg havde spændt sikkerheds¬ 
bæltet og sad og sov, da jeg blev 
vækket ved et pludseligt bump. Jeg 
vågnede, kiggede ud ad vinduet og 
så et fly. Vores eget fly var netop 
ved at afslutte sit dyk. Jeg så det 
andet fly i øverste højre hjørne af 
vinduet på min venstre side og pga. 
dets form troede jeg, at det fløj i 
den modsatte retning og i samme 
højde som vores. Flyet var lige så 


stort som vores og så firskårent ud 
og havde muligvis hvide lys." 

Objektet blev ikke opfanget på 
radar, og ingen andre fly burde iføl¬ 
ge flyveplanerne befinde sig i 
området. 

Rapporten blev omtalt i medier¬ 
ne, hvor en oplæser brugte ordet 
"ufo". Den anerkendte fysiker dr. 
Yoshihiko Otsuki fra universitetet i 
Waseda omtalte fænomenet som 
"plasma". 

Japanske ufologer undersøger i 
øjeblikket, om det ukendte fartøj 


kan have været et amerikansk B-2 
stealthfly, som ikke kan ses på 
radar. Det amerikanske flyvevåben 
vil naturligvis ikke bekræfte tilste¬ 
deværelsen af et sådan fly, men 
japanske ufologer anser det for 
sandsynligt, at fly af denne type var 
i området pga. den spændte situa¬ 
tion omkring Nordkoreas missil¬ 
trussel. □ 

Kilde: The UFO Criticism (Japan), vol. 
1, no. 1, jan. 2001 /kmh 



Tegning fra den japanske havarikommissions rapport. Ved de to lys står der på 
japansk: “Blinkende lys, der hurtigt flyver fra hinanden. 


Ufo-studier på engelsk college 


Totton College ligger i Southamp- 
ton i England og udbyder et kursus 
om ufoer gennem Open College 
NetWork. Man kan bl.a. studere føl¬ 
gende emner: Historical Perspecti- 
ves on UFO, Theoretical Perspec- 
tives on UFOs, The Media an 


Ufology, Alien Abduction, Re¬ 
search Methods in Ufology og Pri¬ 
mary Research in Ufology. 

I forbindelse med studierne bli¬ 
ver man medlem af TRUTH (Totton 
Researchers of Ufology Theory and 
History) og får mulighed for at 


abonnere på tidsskriftet "European 
Journal of UFO and Abduction 
Studies". 

Adressen til skolen er: www.tot¬ 
ton. ac.uk □ 


Kilde: UFO-Aktuellt, nr. 1/2001 /kmh 



www.sufoi.dk 

Har du besøgt SUFOI’s hjemmeside? På www.sufoi.dk finder du 
bl.a. en fortegnelse over de seneste indberetninger til SUFOI, 
nyheder og information om ufoer. Du kan også indberette din 
observation på info@sufoi.dk. Har du ikke email, kan du ringe til 
SUFOI påtlf. 70 20 1 1 22. 

Finn W. Kalvik død 


En af SUFOFs trofaste, norske støt¬ 
ter gennem en meget lang årrække, 
Finn W. Kalvik, døde den 12. janu¬ 
ar i år, 79 år gammel. 

Finn Kalvik havde i 43 år sit 
arbejde på Bergens Mekaniske 
Verksteder, hvorfra han gik på pen¬ 
sion i 1984. Hans hverdag var sted¬ 
se fyldt med ekstra fritidsinteresser. 
Således var han gennem mere end 
30 år tilknyttet Den Nasjonale 
Scene i Bergen som medlem af 
koret og som statist. Men han 
havde også en række tillidshverv 
inden for lokalpolitisk arbejde, 
bydelsudvalg m.v. 

Hans ufo-interesse startede alle¬ 
rede som ganske ung, hvor han 
som 16-årig så et satellitlignende 
lysfænomen bevæge sig over him¬ 
len. Senest i firserne havde han en 
ufo-oplevelse under et ophold i 
Spanien. 

Finn W. Kalvik varmed fra før¬ 
ste færd, når det drejede sig om 
ufo-interesse i Bergen, også inden 
egentligt organiserede grupper star¬ 
tede i Norge. Han var med i arbej¬ 
det i UFO-Bergen til sammensmelt¬ 
ningen med Norsk UFO Center, 
indsamling af rapporter og en lang 
årrække som redaktør af det norske 
tidsskrift "UFO". Ja, der er ikke 
mange poster, han ikke har påtaget 
sig i kortere eller længere perioder, 
når man manglede arbejdskraft. 

Finn var kort sagt en af ufo-pio¬ 
nererne i Norge. 

Finn W. Kalvik var endvidere 
indvalgt i SUFOFs Repræsentant¬ 
skab, som vor repræsentant i 
Norge. 

På det allerseneste var Finn gået 
i gang med sine håndskrevne ufolo¬ 
giske memoirer med overskriften: 
"På berg-og-dal-baneferd i livets 
UFO-tivoli". Og som han fortsatte: 

"Dette skulle etter min mening 
være en passelig tittel på det jeg 
har vært med på av stigninger og 
fall på UFO-børsen i min tid som 
pionér i denne lite lukrative busi- 
nessen." 

Desværre nåede Finn ikke at 
fuldføre dette sidste projekt fra 
hans side. 

Ved SUFOFs 40 års jubilæums¬ 


fest i Vanløse i oktober 1997 havde 
vi sidste gang besøg af Finn, der 
benyttede lejligheden til at holde en 
- typisk for Finns lune - festlig og 
hyggelig tale for SUFOI, hvor han 
samtidig meddelte, at han ønskede 
at trække sig tilbage efter nu 25 år i 
Repræsentantskabet. Det kom ikke 
helt bag på os tilstedeværende, da 
vi naturligvis var blevet adviseret 
herom af Finn på forhånd. Men det 
kom dog ganske bag på ham, at han 
selv samtidig blev udnævnt til 


æresmedlem af SUFOI som tak for 
det store arbejde, han altid har gjort 
for foreningen og UFO-Nyt i norsk 
regi. Han var meget beæret og glad 
for udnævnelsen, der ligesom en 
mængde fælles oplevelser fra vore 
tidligere møder blev vendt over en 
stille whisky ud på natten på Finns 
hotelværelse. 

En stor personlighed har nu for¬ 
ladt den skandinaviske ufo-scene. 

□ 



AFOLE 

HENNINGSEN 


Finn W. Kalvik 
fotograferet ved 
SUFOFs 40 års 
jubilæumsfest i 
Vanløse i oktober 
1997, hvor han 
blev udnævnt til 
æresmedlem. 
(Foto: Ole 
Henningsen) 












Få overblik og ny viden 



Fra de hemmelige arkiver 

"The Black Vault UFO Collection - Volume 1" er en cd- 
rom, som rummer ikke mindre end 5.000 ufo-dokumenter, 
der for første gang er gjort offentlig tilgængelig i elektro¬ 
nisk form. Læs og bliv overrasket over, hvad der findes i 
arkiverne hos de amerikanske myndigheder. Her finder du 
dokumenter fra FBI, CIA, DIA, OASD m.fl., indekseret 
og opdelt i kategorier - lige til at læse. 

Bestil allerede i dag - oplaget er stærkt begrænset! 

Pris kr. 240,00 

Bestillingsnummer: CD-005 



På lydrejse 
i ufoernes verden 


"Mysterious Spheres" skal opleves! Den britiske kompo¬ 
nist og musiker Ricky Seraphico har ladet sig inspirere af 
ufo-temaet og skabt denne instrumental cd med 1 1 numre, 
som tager lytteren med på en kraftfuld og emotionel rejse 
ind i ufoernes verden. 


Pris kr. 169,00 

Bestillingsnummer: L-002 


Hver dag sin observation 

"On This Day In UFO History, 3rd Edition" indeholder 366 observationsberetninger (incl. den 29. februar) med årstal, tid og 
sted, vidnets navn samt et resume afhændelsen. Derudover bringer bogen adresser, telefon/fax-numre, emai ladresser og web- 
adresser på mere end 600 internationale ufoorganisationer og ufotidsskrifter. Spiralbind, engelsksproget, 77 sider. 

Pris kr. 175,00 

Bestillingsnummer: B-037 

Kun få eksemplarer tilbage, så skynd dig at bestille. 


Materialerne bestilles ved at indbetale det pågældende beløb + kr. 17 (porto/ekspedition) 
på giro 9 11 77 25, SUFOI, Postboks 6, 2820 Gentofte. 

Husk at skrive bestillingsnumre på modtagerdelen. 







